RVI nakon razgovora sa premijerom odustali od protesta\nPredsjednik Vlade Republike Srpske Radovan Višković rekao je danas u Zvorniku da će Vlada uraditi sve što je u skladu sa zakonom povodom zahtjeva Gradske organizacije ratnih vojnih invalida Zvornik.\nVišković je nakon razgovora sa predsjednikom Gradske organizacije ratnih vojnih invalida Dragoslavom Mijanovićem, rekao novinarima da se upoznao o problemima ratnih vojnih invalida i da je saslušao njihove zahtjeve.\n"Moji saradnici su sve to evidentirali i već od narednog ponedjeljka radićemo na tome. Biće urađeno sve što je u skladu sa zakonom", rekao je Višković.\nMijanović je rekao da, nakon razgovora sa Viškovićem, ratni vojni invalidi iz Zvornika neće ići na proteste koji su bili planirani u maju u Banjaluci.\nOn je naveo da je premijera Republike Srpske upoznao o zahtjevima ratnih vojnih invalida za izmjene Zakona o stvarnim pravima Republike Srpske, izmjene Pravilnika o radu ljekarske komisije, kao i o nekim drugim pitanjima.\n"Nismo razgovarali o zahtjevu povećanja invalidnina za 10 odsto, jer nam je premijer pojasnio da je ove godine povećan borački dodatak na nivou Srpske za oko 70 miliona KM, koji se odnosi na mjesečni i godišnji dodatak", rekao je Mijanović.\nOn je zahvalio i gradonačelniku Stevanoviću koji je organizovao sastanak premijera Viškovića sa ratnim vojnim invalidima.\n"Zahvaljujem i Viškoviću koji je razumio naše probleme i došao u Zvornik da razgovara sa nama", rekao je Mijanović.\nVišković je rekao danas da će u Karakaju kod Zvornika uskoro početi izgradnja stambene zgrade za izbjegla i raseljena lica koja su smještena u barakama "Inženjeringa".\n"Obaveze grada Zvornika za izgradnju ove zgrade iznose oko 200 hiljada KM i odnose se na uređivanje pristupnih puteva, priključke vode, električne energije, komunalija, kao i drugih neophodnih radova, dok će Sekretarijat za izbjegla i raseljena lica Vlade Republike Srpske obezbijediti oko 1,2 miliona KM", rekao je Višković.\nNapominjući da je danas sa gradonačelnikom Zvornika Zoranom Stevanovićem razgovarao o izgradnji ove stambene zgrade, Višković je rekao da je završena finansijska konstrukcija i da radovi uskoro počinju.\nU barakama "Inženjeringa" u Karakakju kod Zvornika žive 42 izbjegle i raseljene porodice, sa nešto više od 70 članova.\nRadovan Višković zvornik RVI


Bilborde je postavilo udruženje "Petrovgrad", koje je pre dve godine pokrenulo inicijativu da se gradu vrati ime koje je nosio od 1935. do 1946. godine.\nBudimir Jovanović, predsednik udruženja kaže da nisu odustali od promene imena grada Zrenjanina.\nOn ne negira da je Žarko Zrenjanin, po kome je grad dobio ime, bio narodni heroj, kao i da se borio protiv fašizma, ali smatra da on "nije takva veličina da bi jedan grad po njemu nosio ime", te da promena imena 1946. godine nije urađena na demokratski način.\nIz udruženja "Petrovgrad" kažu da peticija za promenu imena postoji, imaju skupljen određeni broj potpisa te će uskoro doneti odluku kojom dinamikom će da nastave dalje aktivnosti.\nMiroslav Samardžić iz Udruženja Zrenjaninski socijalni forum kaže da nije iznenađen pojavom bilborda. Kako dodaje, "ideja kleronacionalista i lokalnih tajkuna da se promeni naziv grada Zrenjanina bez saglasnosti njegovih stanovnika izazvala je veliko ogorčenje građana i najveću do sada političku mobilizaciju".\n- Zahvaljujući odlučnosti Zrenjaninki i Zrenjaninaca, aktuelna vlast nije podržala promenu naziva, što je, za neko vreme, oslabilo pritisak koji se vrši u tom pravcu. Iza ovog poduhvata sada stoje lokalni kapitalisti, uz podršku nekih političkih stranaka. No, među istaknutim članovima "Petrovgrada" ima i bivših članova Saveza komunista Jugoslavije koji se tokom socijalističkog perioda nisu isticali kao kritičari režima - rekao je Samardžić.\nKako kaže, pokretači inicijative protivili su se održavanju referenduma o promeni naziva, što ukazuju da oni smatraju stanovnike Zrenjanina nedoraslim da sami donesu odluku o tome kako grad treba da se zove, te im je namera da se naziv Zrenjanin promeni tako što će Skupština grada ukinuti odluku iz 1946. godine.\n- Istaknuti članovi udruženja "Petrovgrad" nedavno su posetili jednu poznatu nemačku fabriku u Zrenjaninu tražeći da smanje plate radnicima, jer njihovi zaposleni prelaze u tu fabriku zbog boljih uslova rada. Očekujem da i o toj akciji obaveste javnost na nekom bilbordu - nastavio je Samardžić.\nBudući da Zakon o teritorijalnoj organizaciji ne predviđa obavezni referendum, u proceduri za promenu naziva postojećeg naseljenog mesta, ZSF je prošle godine pokrenuo inicijativu za promenu ovog zakona. ZSF smatra da je neophodno da Zakon bude dopunjen odredbom po kojoj će, pre utvrđivanja predloga za izmenu zakona, biti obavezno održavanje konsultativnog referenduma u naselju čiji naziv se menja.\nOd Velikog Bečkereka do Zrenjanina\nIstorijski naziv današnjeg Zrenjanina je Veliki Bečkerek. Ukazom kraljevskih namesnika marta 1935. godine naziv je promenjen u Petrovgrad, a na drugu godišnjicu oslobođenja u Drugom svetskom ratu oktobra 1946. grad je dobio naziv Zrenjanin, u spomen na Žarka Zrenjanina Uču (1902 - 1942), revolucionara, učesnika Narodnooslobodilačke borbe, jednog od organizatora ustanka u Vojvodini i narodnog heroja Jugoslavije.\nKLADIONIČARSKI SAN (ILI NOĆNA MORA) Srbin strelac u SEDMICI Sasuola i Intera, ali su ŠOU priredili napdači "neroazura"!


Predsjednik Narodne skupštine Republike Srpske Nedeljko Čubrilović poručio je da od sutrašnje sjednice o Prijedlogu rebalansa budžeta Srpske za ovu godinu očekuje konstruktivnu raspravu sa viđenjem onoga što je Vlada Srpske prezentovala kroz obrazloženje za rebalans budžeta.\nOn smatra da je dobro da Republika Srpska ima ovakav rebalans, za kojim je na vrijeme uočena potreba kako bi projekti mogli biti realizovani u budžetskoj godini za koju se rebalans donosi.\n"Ne očekujem ništa posebno od sjednice, već konstruktivnu raspravu za koju ni ne očekujem da dugo traje", rekao je Čubrilović novinarima u Banjaluci.\nNarodna skupština Republike Srpske trebalo bi sutra u Banjaluci da razmatra Prijedlog rebalansa budžeta za 2018. godinu po hitnom postupku, koji je veći za 87 miliona KM od usvojenog budžeta za ovu godinu i pretežno je usmjeren na investicije.\nPočetak posebne sjednice Narodne skupštine Srpske zakazan je za 10.00 časova.


Takse smanjile plasman robe iz Srbije na Kosovo | Spor Kosova i Srbije | Al Jazeera Balkans\nPredsjednik Privredne komore Srbije Marko Čadež kaže da je uvođenje taksi suprotno svim sporazumima koje je Kosovo prihvatilo.\nMarko Čadež je istakao da je jedino rješenje da se taksa ukine i da se svi vrate na ono na šta su se obavezaliArhiva\nZa sedam dana od kako je administracija Kosova povećala takse na uvoz robe iz Srbije smanjen je plasman robe kompanija iz te zemlje na Kosovu, izjavio je predsjednik Privredne komore Srbije Marko Čadež.\nOn je ponovio da je uvođenje taksi suprotno svim sporazumima koje su institucije Kosova prihvatile.\n"Naše kompanije plasiraju robu na Kosovu samo ukoliko moraju, odnosno ako su ugovorom obavezane na određeni rok. Trude se da prvo prodaju robu koju imaju u magacinima i skladištima na Kosovo, jer očekuju da će se ovo rešiti, da će se taksa povući", kazao je Čadež za beogradske medije.\nIstakao je da su takse šteta za cijelu privredu u regiji te "da su proizvod političke iracionalne odluke, u kojoj nema ni trunke ekonomskog razmišljanja".\nČadez je naveo da je Privredna komora Srbije reagirala prve večeri kada su uvedene takse te da je poslala pisma predstavnicima Evropske unije zaduženim za to pitanje, s argumentima šta je sve prekršeno uvođenjem takse.\n"Ne možete preko noći da se odlučite da ne poštujete nešto na šta ste se obavezali. To govori da ste neodgovorni neozbiljni i da na vas ne može da se računa ni u jednom smislu", kazao je on.\nČadež je dodao da predstavnici međunarodne zajednice tvrde da su u svakodnevnom kontaktu s institucijama Kosova i da pokušavaju riješiti problem, koji vide kao kršenje svega što je potpisano.\nCarine povećane 10 posto\nOn kaže da poništavanje CEFTA ugovora nije rješenje za bilo koga i dodaje da su u ovom slučaju ekonomisti jednoglasni da to nije rješenje i da se takve stvari ne trebaju događati.\nČadež je istakao da je jedino rješenje da se taksa ukine i da se svi vrate na ono na šta su se obavezali.


OEBS: Nestali novinar Cvetković radio na priči o ubistvu Olivera Ivanovića - 14.06.2018, Sputnik Srbija\nPredstavnik OEBS-a za slobodu medija Arlem Dezir izrazio je zabrinutost zbog nestanka novinara iz Bele Crkve Stefana Cvetkovića i pozvao je srpske vlasti da... 14.06.2018, Sputnik Srbija\npolitika, vesti, arlem dezir, stefan cvetković, oebs\n19:43 14.06.2018 (Osveženo: 19:44 14.06.2018)\n© Foto : OSCE/Mikhail EvstafievZastave OEBS-a u Beču\nPredstavnik OEBS-a za slobodu medija Arlem Dezir izrazio je zabrinutost zbog nestanka novinara iz Bele Crkve Stefana Cvetkovića i pozvao je srpske vlasti da ulože maksimalne napore kako bi ga pronašle, saopštio je OEBS.\nDezir je, istovremeno, pozdravio činjenicu da je policija rasporedila značajne resurse i da predsednik Srbije Aleksandar Vučić pomno prati slučaj, navodi se u saopštenju.\nOEBS podseća da je, prema saopštenju policije, koja je već pokrenula istragu, Cvetkovićev automobil pronađen u Beloj Crkvi sa otvorenim vratima i upaljenim svetlima.\nNavodi se i da novinari koji su pokušali da stupe u kontakt sa Cvetkovićem kažu da su svi njegovi mobilni telefoni isključeni.\nCvetković je, napominje OEBS, u poslednje vreme radio na priči u vezi sa ubistvom Olivera Ivanovića, političara ubijenog na Kosovu u januaru ove godine. Pored toga, kako se dodaje u saopštenju, Cvetkoviću je u prošlosti više puta prećeno, a u martu prošle godine ga je Osnovni sud u Vršcu osudio na dve godine i tri meseca zatvora, kao i na novčanu kaznu, nakon što su tri lokalna političara podnela tužbu protiv njega, ali je viša sudska instanca tu presudu poništila.


Mercedes-Benz EQC 4x4² je ekstremna verzija električnog SUV-a\nOvim konceptom Mercedes-Benz nam postavlja pitanje da li su električni terenci i dalje plod mašte ili bliska budućnost\nNakon G-Klase i E-Klase All Terrain, i Mercedes-Benz EQC dobio je dobro poznati 4x4² tretman. Svojim novim električnim konceptom Mercedes-Benz objavljuje da unutar kompanije postoje želje da električna vozila zauzmu čak i najekstremnije segmente. Do sada, Mercedes-Benz EQC bio je kompaktni luksuzni SUV namenjen gradskim ulicama, čime se nije mnogo izdvajao od drugih automobila u segmentu.\nMeđutim, pod dirigentskom palicom Jirgena Eberlea, jedan EQC 400 4MATIC prekrojen je u pravo ekstremno terensko vozilo. Cilj ove studije jeste istraživanje dometa terenskih vozila bez motora sa unutrašnjim sagorevanjem, čime Mercedes-Benz planira da učvrsti svoju poziciju inovatora na tržištu. EQC 4x4² je 20 cm viši od produkcijskog modela, sa gumama dimenzija 285/50 R 20 i multilink vešanjem koje omogućava efikasno savlađivanje neravnih terena. Farovi ovog koncepta ujedno služe i kao zvučnici, a zvuk upozorenja koji EQC 4x4² emituje biće glasniji od onog na serijskom modelu.\nTrenutno nije poznato hoće li EQC EQC 4x4² ući u serijsku proizvodnju ili će ostati na nivou koncepta, ali budući da je jedini primerak potpuno upotrebljiv, veoma je moguće da ćemo u budućnosti imati potpuno električni terenac sa trokrakom zvezdom.


Italijanski premijer Đuzepe Konte izjavio je danas da se šest članica EU saglasilo da preuzme oko 150 migranata koji su blokirani u Sredozemnom moru.\nMigranti se nalaze na brodu španske humanitarne organizacije "Proaktiva open arms" od kako su ih pronašli kod obala Libije početkom avgusta.\nItalijanski Ministar unutrašnjih poslova Mateo Salvini nije dozvolio da se migranti iskrcaju u nekoj od luka u toj zemlji.\nKonte je u otvorenom pismu upućenom Salviniju naveo da će migrante preuzeti Francuska, Nemačka, Rumunija, Portugalija, Španija i Luksemburg.\nKako se navodi, vlada Španije radi sa Evropskom komisijom i drugim državama članicama Unije "na postizanju zajedničkog, evropskog, uređenog i solidarnog rešenja".\nBrod "Open arms" sa migrantima ukotvljen je od četvrtka u italijanskim teritorijalnim vodama na oko osam kilometara od ostrva Lampeduza nakon što mu je to odobrio sud u Rimu protivrečeći Salvinijevom zabrani.\nSalvini, koji predvodi ultradesničarsku Ligu, izdao je naredbu kojom se sprečava pristajanje broda “Open Arms” na ostrvo Lampeduza, ali je ministar odbrane iz koalicionog Pokreta 5 zvezdica, odbio da je potpiše.\nSuprostavljajući se Salviniju, koji diktira italijansku imigracionu politiku, ministarka Elizabeta Trenta ističe da je nezakonito biti protiv odluke suda te da “politika ne sme da izgubi humanost”.\nOve dve partije su u otvorenom sukobu nakon što je Salvini prošle sedmice izjavio da njihova koalicija ne funkcioniše, pozivajući na prevremene izbore.\nHolivudska zvezda Ričard Gir je posetio prošle sedmice brod “Open Arms” pozivajući italijansku vladu da prestane da “demonizuje migrante” i dozvoli im da se iskrcaju.


Kanađani u Srbiji pronašli rezerve rude bora vredne čitavo bogatstvo, u posao uvode Britance\nNaslovna Zanimljivosti Iz naših krajeva Kanađani u Srbiji pronašli rezerve rude bora vredne čitavo bogatstvo, u posao...\nKanadska kompanija „Erin ventures“ iz Vankuvera, koja je u rejonu Piskanja, nedaleko od rudnika uglja kod Baljevca na Ibru, pronašla rezerve rude bora, sklopila je ugovor o strateškom partnerstvu sa britanskom firmom „InvestKo“, iz Londona.\nKako se pretpostavlja, bruto vrednost rude veća je od dve milijarde dolara, po čemu bi se nalazište svrstalo na treće po veličini u svetu, pišu „Novosti“.\nU skladu sa odredbama ugovora, „InvestKo“ treba da uloži nešto više od 20 miliona dolara za nastavak istraživanja kod Baljevca na Ibru. Nakon toga, ukoliko bi došlo do otvaranja rudnika, firma iz Velike Britanije, koja je specijalizovana za ovakvu vrstu investicija, bila bi većinski vlasnik u tom rudokopu.\nNakon sklapanja ugovora o strateškom partnerstvu, Ministarstvo rudarstva produžilo je dozvolu za istraživanje „Erinu“ do 2020. sa opcijom produženja te licence i u naredne dve godine. Inače, prema prvoj, preliminarnoj studiji izvodljivosti, ovaj rudnik bi mogao da bude u funkciji 21 godinu. U tom periodu, odavde bi moglo da se dobije blizu 12 miliona tona bora.\nOva mala kanadska kompanija je ušla u program bušenja na ovom lokalitetu nakon što je britansko-australijski koglomerat „Rio Tinto“, koji upošljava 200.000 radnika i ima rudnike na pet kontinenata, odustao od koncesije na tom području. Inače, upravo ova rudarska korporacija, uz tursku državnu kompaniju „Eti Maden“, kontroliše čak 80 odsto svetske proizvodnje bora.\nNajveći deo rezervi bora, čak 75 odsto, nalazi se upravo u Turskoj. Međutim, otkriće kanadskog „Erina“, moglo bi da stavi Srbiju u red zemalja sa ogromnim rezervama ove rude. Čak se procenjuje da je ležište u Piskanji mnogo kvalitetnije od onih koja su do sada pronađena u svetu. Daljim istraživanjima treba da se pokaže i da li su rezerve bora na tom lokalitetu daleko veće od prvobitno pronađenih.\nRuda bora se, najčešće, koristi za proizvodnju stakla, keramike, deterdženata i u poljoprivredi. Uz to, ovaj element sve više nalazi primenu i u razvoju novih nuklearnih procesa, dok se, zbog svoje tvrdoće i otpornosti, sve više koristi u vojnoj industriji – za proizvodnju oklopnih vozila i pancira. Primena produkata ove rude koristi se u razvoju nanotehnologije i automobilskoj industriji.\nrude u Srbiji\nPrethodni tekstŽKK Delfin ubedljiv u Sivcu\nSledeći tekstMuzejska postavka u franjevačkom samostanu\nKarantin za Kineze koji su se nedavno vratili u Bor iz Kine


Tuđman je rekao da prvo „odu“ civili - Radio Balkanfox\nBrojne nevladine organizacije koje se bave ustanovljenjem odgovornosti i istine tokom ratova devedesetih u bivšoj Jugoslaviji, kako u Srbiji, tako i u Hrvatskoj, osudile su pravosnažnu oslobađajuću presudu generalima Anti Gotovini i Mladenu Markaču, složivši se da ta presuda sasvim sigurno nije donela pravdu žrtvama.\nOslobađanjem generala, drugostepenom presudom iz novembra 2012. godine je utvrđeno da nema državne odgovornosti Hrvatske za zločine počinjene za vreme i nakon „Oluje“ – nema zajedničkog zločinačkog poduhvata, te nema ni njihove krivične odgovornosti.\nPodsetimo, prvostepenom presudom koja je donesena aprila 2011. godine, Gotovina (kao komandant Zbornog područja Split) je osuđen na 24, Markač (kao komandant Specijalne policije) na 18 godina zatvora zbog ratnih zločina, dok je Ivan Čermak, komandant Zbornog područja Knin, oslobođen.\nNemanja Stjepanović, bivši istraživač Fonda za humanitarno pravo, koji je pratio ovaj sudski proces, ocenio je tada da je prvostepena presuda – u kojoj je donet zaključak o postojanju udruženog zločinačkog poduhvata na čelu sa tadašnjim predsednikom Hrvatske Franjom Tuđmanom – „jedna od najkonzistentnijih i najuverljivijih presuda“ koje je doneo Haški tribunal.\nPrema njegovim rečima, ni haško tužilaštvo niti Pretresno veće nisu sporili da je legitimni aspekt „Oluje“ bio oslobađanje dela hrvatske teritorije koja je bila pod kontrolom samoproklamovane Republike Srpske Krajine.\n„Međutim, tužilaštvo je tvrdilo, a posle i Pretresno veće i prihvatilo, da je postojao i drugi aspekt toga, a to je da zajedno sa vojskom budu proterani i civili. Na jednom mestu Franjo Tuđman kaže da prvo treba da pođu civili, pa će onda za njima poći i vojska. Dakle, ja ne znam da li nešto može biti očiglednije od toga da je jedan tako nelegitiman cilj predstavljen jasnije u nastupu nekog političara.“\nEstrada / Rijaliti8136\n24. септембра 2020., 03:22


Bugarski: MSP ne dozvoljava predstavljanje Vojvodine u Briselu | Autonomija\nBugarski: MSP ne dozvoljava predstavljanje Vojvodine u Briselu\n...pod izgovorom da to ugrožava bezbednost Misije Srbije\nPokrajinski sekretar za međuregionalnu saradnju i lokalnu samoupravu Branislav Bugarski izjavio je danas da Ministarstvo spoljnih poslova Srbije nije dozvolilo da se Vojvodina predstavi u Briselu u zgradi Misije Srbije.\n“Nažalost, predstavljanje Vojvodine neće biti održano u okviru predstavništva Srbije u Briselu. Ove godine nismo dobili dozvolu Ministarstva spoljnih poslova da organizujemo to u okviru našeg predstavništva pod izgovorom da to ugrožava bezbednost Misije Srbije”, rekao je Bugarski na konferenciji za novinare.\nDodao je da je to za Pokrajinsku vladu predstavljalo “neprijatno iznenađenje”, jer nije reč o pitanju predstavljanja samo Vojvodine, već i cele Srbije.\nBugarski je najavio da će se Vojvodina ipak predstaviti u Briselu, ali u drugom prostoru, i dodao da su zakazani brojni sastanci sa predstavnicima regija iz Nemačke, Italije, Slovačke, Hrvatske, Češke, kao i sa visokim zvaničnicima u Briselu.\n“Želimo da još jednom predstavimo Vojvodinu sa svojim potencijalima, društvenim i ekonomskim, da skrenemo pažnju na nas. Duboko verujem da će Vojvodina imati dominantnu poziciju u okviru ne samo Srbije već celog Zapadnog Balkana”, rekao je Bugarski.\nMinistarstvo ne može da obezbedi Konjevićevu izložbu\nMinistarstvo spoljnih poslova Srbije demantovalo je danas izjavu pokrajinskog sekretara Branislava Bugarskog da to ministarstvo nije dalo dozvolu za predstavljanje Vojvodine u Misiji Srbije u Briselu, „pod izgovorom da to ugrožava bezbednost Misije“. Ministarstvo je u saopštenju navelo da razlog uskraćivanja saglasnost za postavljanje izložbe u prostorijama Misije Srbije u Briselu, nije bila zabrinutost za „bezbednost Misije“, već odgovornost prema „skupocenim eksponatima izložbe“. Minstarstvo je saopštilo da se Fond „Evropski poslovi“ Vojvodine obratio „dopisom 12. septembra 2014. tom ministarstvu molbom da u sklopu manifestacije ‘Open days’, od 6. do 9. oktobra u Briselu, izložbu slika Milana Konjovića, postavi i u prostorijama Misije RS pri EU, u sali u prizemlju, u periodu od 7. do 9. oktobra“. „Imajući u vidu da je reč o umetničkim delima velike vrednosti, jednog od najvećih srpskih umetnika prošloga veka, nadležne službe MSP su sačinile procenu bezbednosnog aspekta i mogućih rizika, pri čemu je utvrđeno da prostorije Misije RS pri EU u Briselu ne ispunjavaju bezbednosne uslove za realizaciju navedene izložbe“, dodalo je ministarstvo.\nNajavio je da će Pokrajinska vlada organizovati seriju obuka za zaposlene u javnim administracijama vojvođanskih opština i gradova, kako bi se pripremili za programsko budžetiranje koje stupa na snagu od 1. januara 2015. godie, a u sklpopu procesa pridruživanja Srbije EU.\nPrema njegovim rečima, u javnoj administraciji gradova i opština na teritoriji Vojvodine ima svega 11.000 zaposlenih.\n“Pružamo ruku podrške administraciji na lokalu, a ne kritikujemo filozofski sa strane, niti lupamo rukom o sto, niti lomimo kvake. Najvažnije je raditi zajedno sa kolegama, kako bi sistem što efikasnije funkcionisao i doneo boljitak građanima”, kazao je Bugarski.\nBugarski: Ukidanje subvencija za veća gazdinstva je potpuno pogrešna odluka\nVršilac funkcije vojvođanskog sekretara za poljoprivredu Branislav Bugarski oštro je danas kritikovao najave iz Vlade Srbije da će biti ukinute subvencije za poljoprivredna gazdinstva veća od 20 hektara.\n“To nema veze sa realnošću i to je potpuno pogrešan put. Na osnovu čega je doneta ta odluka? Ja zaista ne znam kako to vidi ministarstvo i kako to vidi čuveni sveznajući premijer”, rekao je Bugarski na konferenciji za novinare.\nOcenio je da Nema koncepta za poljoprivredu, nego se donose ad hojk mere ne znam ni jag de a ne znam ni na osnovu čega. Kao što se govori da više neće biti subvencija za poljoprivredna gazdinstva iznad 20 hektara.\nOn je ponovio kritike na račun Vlade Srbije zbog izdavanja državnog zemljišta na 40 godina strancima i rekao da je to potpuno pogrešna politika.\n“To ugrožava egzistenciju sela tamo gde se to zemljište daje u zakup. Prekšen je ustavno-pravni poredak Srbije i svuda u civilizovanom svetu, kada nešto nije dobro ispregovarano, onda se ponovo pregovara. To je jedini put da se izbegne ogromna šteta za poljoprivredu Vojvodine i Srbije”, ocenio je Bugarski.\nOn je Vladu Srbije kritikovao i zbog činjenice da ništa nije urađeno kada je u pitanju više puta najavljena izgradnja tunela kroz Frušku goru.\n“Trenutno razgovaramo sa petim ministrom: od Verice Kalanović, Igora Mirovića, Kori Udovički, Dušana Vujovića pa sve do gospođe (Zorane) Mihajlović i nadam se da ćemo uspeti da otkočimo proceš, kako bismo što pre raspisali javni poziv za idejni projekat”, kazao je Bugarski.\nPrema njegovim rečima, na tom planu ništa se nije dešavalo od marta do danas, što znači da je izgubljeno šest meseci.\n“Prošle godine smo zbog rekonstrukcije Vlade Srbije takođe izgubili šest meseci. To nam sve govori da su nam sve te rekonstrukcije i celo to poigravanje koje je na vrlo niskom nivou političke zrelosti oduzelo godinu dana a da se nismo pomerili”, rekao je Bugarski.


Rezultat utakmice iz Helsinkija značio je i definitivan oproštaj Bosne i Hercegovine od Evropskog prvenstva.\nOvo je svakako lepa vest i za Srbiju, jer će umesto Finske u plej-of Lige nacija ući Bugarska. Jeste da Orlovi u polufinalu skoro sigurno igraju protiv Norveške (ako se ne desi čudo i Portugalci ne dobiju Luksemburg), ali je činjenica da je u eventualnom finalu za plasman na EP bolje igrati i protiv Škotske i protiv Bugarske, a ne protiv Finaca koje predvodi fantastični Puki.\nŠto se Norvežana tiče, vredi pomenuti da su sa 4:0 savladali Farska Ostrva. Sorlot je bio dvostruki strelac (62. i 65. minut), a golove su postigli Reginusen i Fosum.\nNorvežani imaju 14 bodova na kolo do kraja. Isto toliko imaju i Rumuni, a bod više Šveđani. S tim da ove dve selekcije tek trebaju da odigraju svoj međusobni duel.\nRumuni imaju bolji međusobni duel od Norvežana i ako pobede definitivno ih izbacuju iz igre. Igra im samo bod iz ovog duela, a da u poslednjem kolu Šveđani izgube od Farskih Ostrva i da Rumuni ne pobede Špance.


U BiH od početka godine ušlo 2.707 migranata – Radio Feral\nU BiH od početka godine ušlo 2.707 migranata\n16/03/2019 Mirza Musanovic\t0 Comments\nU Bosnu i Hercegovinu je od početka ove godine ušlo 2.707 migranata koliko ih je registrirano do 15. marta, što predstavlja povećanje više od 100 posto u odnosu na isti period 2018. godine, podaci su Službe za poslove sa strancima BiH.\nIstovremeno, prema raspoloživim operativnim pokazateljima nadležnih bh. i međunarodnih agencija, trenutno stanje na regionalnom planu karakterizira povećan dnevni priliv migranata u Grčkoj, a što svjedoči o prisutnim trendovima i ima refleksije i na druge zemlje regiona koje se nalaze na tranzitnoj ruti, uključujući i Bosnu i Hercegovinu.\n“Proširenje smještajnih kapaciteta nije rješenje za Bosnu i Hercegovinu. Rješenje je zaštita granice. Trenutno imamo dva kraka, od čega jedan vodi preko Crne Gore, na što od ukupnog broja ilegalnih migracija otpada 20 do 25 posto, i dio prema Srbiji, naročito na potezu od Višegrada do Bijeljine, gdje je najveći ‘prolaz’ ilegalnih migranata”, navodi Ujić.\nDodao je kako više od 98 posto ilegalnih migranata nema nikakve dokumente, a da ih je najviše iz Pakistana (35-40 posto) te da slijede migranti iz Iraka, Maroka, Alžira, Afganistana Irana, Bangladeša…\n← SDP ide u formiranje vlasti u Tuzlanskom kantonu bez nacionalnih stranaka\nDanas sunčano vrijeme, temperatura do 23 stepena →\nKrizni štab predložio povratak navijača na stadione\n01/06/2021 01/06/2021 Mirsad Zulic\t0


Izrael usvojio plan da smanji emisije ugljen-dioksida do 2050. godine - Svet - Dnevni list Danas\nPočetna » Svet » Izrael usvojio plan da smanji emisije ugljen-dioksida do 2050. godine\nIzrael usvojio plan da smanji emisije ugljen-dioksida do 2050. godine\nBeta - AFP25.07.2021. 18:53\nVlada Izraela je danas jednoglasno usvojila plan o smanjenju emisija ugljenika do 2050. godine i tranziciju na čistu ekonomiju, ocenivši da je to istorijska mera za borbu protiv klimatskih promena.\nPlan obezbeđuje smanjene od 85 odsto emisije ugljenika u jevrejskoj državi do 2050. godine u poređenju sa nivoima zabeleženim 2015, a planirao je da se do 2030. godine postigne smanjenje od 27 odsto, kako je navedeno u zajedničkom saopštenju premijera Naftalija Beneta i nekoliko relevantnih vladinih odeljenja.\nPlanom se predviđa smanjenje emisije za 96 odsto u sektoru transporta, 85 odsto u elektroenergetskom sektoru i 92 odsto od komunalnog otpada.\n„Ovo je prvi put da je vlada Izraela postavila zajedničke nacionalne ciljeve da smanji emisiju ugljenika najavila nacionalnu strategiju da se krene ka čistoj, efikasoj i konkurentnoj ekonomiji“, navedeno je u saopštenju vlade.\n„Ovo je istorijski trenutak za zdravlje, životnu sredinu i buduće generacije“, rekla je izraelska ministarka za zaštitu životne sredine Tamar Zandberg.\nEmisija ugljen-dioksidaIzraelKlimatske promenepariski sporazumJerusalim


Velika Britanija kroz istoriju izvršila invaziju na oko 90% zemalja sveta | Vestinet.rs\nPočetna POGLEDI\tVelika Britanija kroz istoriju izvršila invaziju na oko 90% zemalja sveta\nOd oko 200 zemalja koliko u svetu postoji, samo 22 nikada nisu iskusile britansku invaziju, zaključak je nove studije koju su sproveli sami Britanci.\nOd zemalja koje su se tokom istorije, iz ovog ili onog razloga, našle na meti britanskih napada, samo mali broj je pretvoren u formalne kolonije.\nBritanija je u doba kraljice Viktorije sebe ponosno zvala imperijom u kojoj sunce nikada ne zalazi. Ali, studija koja je nedavno sprovedena pokazuje da je njen istinski globalni domet bio daleko širi nego što bi na osnovu geografskih karti moglo da se zaključi.\nVelika Britanija je, kad se sabere, u nekom istorijskom trenutku napadala skoro 90 odsto svetskih država.\nStudija o kojoj je reč predstavlja deo nedavno objavljene knjige „Sve zemlje koje smo ikada napali, i onih nekoliko koje nikada nismo“, koja je plod dvogodišnjeg rada i istraživanja autora Stjuarte Lejkoka. Studija na osnovu mapa pokazuje da je Britanska imperija na svom vrhuncu vladala skoro četvrtinom svetskog stanovništva.\nLejkok je postojeće svetske države razmatrao alfabetskim redom, proveravajući da li je britanska vojska ikada kročila na njihovu teritoriju, silom, uz pretnju silom, na osnovu ugovora ili za platu, a obuhvaćene su bile i zemlje koje su se našle na meti britanskih pirata, privatnih vojski i naoružanih istraživača.\nPrva invazija u 2. veku nove ere\nMada je smatrao da dobro poznaje istoriju svoje zemlje, Lejkok tvrdi da je i sam bio bio „apsolutno zapanjen“ ukupnim brojem do koga je na kraju došao.\nJedina zemlja za koju veruje da po broju invazija može da se meri s Britanijom je njen sused Francuska, koja je ujedno bila i meta najvećeg broja britnaskih napada tokom istorije.\n14. Maršalova Ostrva\nLjudi će možda u budućnosti moći da žive i do 500 godina?


Danilović: Lekić je predsednik Crne Gore, krađa neće proći! :: REPORTER - Nezavisni onlajn magazin\nGLAVNA > Danilović: Lekić je predsednik Crne Gore, krađa neće proći!\nDanilović: Lekić je predsednik Crne Gore, krađa neće proći!\nŠef Izbornog štaba Miodraga Lekića, Goran Danilović, kazao je večeras da je Državna izborna komisija prekršila zakon objavljivanjem preliminarnih zvaničnih rezultata, ističući da opozicioni Demokratski front neće dozvoliti da bude prekrojena volja građana na izborima za predsednika Crne Gore. Danilović je kazao da saopšteni preliminarni rezultati DIK-a predstavljaju kršenje zakona, jer je, kako je naveo, definitivno bilo zloupotreba biračkog prava.\nVeć smo ukazali na brojne nepravilnosti koje su morale da nateraju DIK da prolongira saopštavanje rezultata izbora. U toku je provera izbornog materijala za koji sumnjamo da je falsifikat, a na kojem neko pokušava da prekroji volju građana Crne Gore, rekao je Danilović. On je novinarima kazao da DIK ne može oduzeti Lekiću pobedu na izborima.\nBudite sigurni da nećemo dopustiti da nam bude ukradena pobeda, poručio je Danilović. On je izrazio čuđenje zbog uzdržanost predstavnika Socijalističke narodne partije u DIK-u, kada je, kako je naveo, očigledna izborna krađa. Pitam se kakva je to vrsta uzdržanosti na očiglednu krađu izborne volje, kazao je Danilović.\nVujanović, koji je predsednički kandidat Demokratske partije socijalista i aktuelni šef države, kazao je ranije da je njegova pobeda na izborima za predsednika Crne Gore čista, ali je pozvao svoje pristalice da pre slavlja sačekaju konačne rezultate koje će saopstiti DIK.\n"Ovo je pobeda koju smo objavili kada smo se uverili u pregled zapisnika sa svih biračkih mesta. Naša pobeda je čista. Ali, suočeni da se pobede ne priznaje, pozivamo sve građane Crne Gore da sačekamo i vidimo da će ono što smo mi objavili utvrditi i Državna izborna komisija", naveo je on.\nŠef Lekićevog Izbornog štaba Goran Danilović pozvao je ranije danas DIK da ne podlegne pritisku DPS-a i proglasi pobedu Vujanovića na predsedničkim izborima.\n"Vujanović nije pobedio. Od DIK-a tražimo da poštuje Ustav i zakone Crne Gore, odnosno da ne proglašava Vujanović za predsednika države", kazao je Danilović na konferenciji za novinare.\nOn je istakao da je Lekić novi predsednik Crne Gore, a to će se, kako je naveo, dokazati nakon ponovnog prebrojavanja glasova na spornim biračkim mestima.\n"Tražimo od DIK-a da nam omogući kontrolu u svakoj od 21 opštine, posebno u onima gde je bilo zloupotreba", kazao je Danilović.\nCrna Gora | Miodrag Lekić


ID planirala ubistvo predsednika Nemačke - 23.05.2015, Sputnik Srbija\nŠvajcarske vlasti sprovode istragu o navodnoj zaveri radikalnih islamista povezani sa Islamskom državom, čiji je plan bio ubistvo nemačkog predsednika Joakima... 23.05.2015, Sputnik Srbija\nvesti, evropa, svet, nemačka, švajcarska (država)\n21:37 23.05.2015 (Osveženo: 14:57 21.09.2021)\n© AP Photo / Markus SchreiberNemački predsednik Joakim Gauk\nŠvajcarske vlasti sprovode istragu o navodnoj zaveri radikalnih islamista povezani sa Islamskom državom, čiji je plan bio ubistvo nemačkog predsednika Joakima Gauka.\nŠvajcarske vlasti optužile su 27-godišnjeg Osamu M. da je pripremao terorstički napad eksplozivom i otrovnim gasovima, a nemački predsednik bio je njegov glavni cilj.\nOsama M. je rekao da su kovali zaveru, a da je meta bila zvanična rezidencija predsednika u Berlinu. Osim toga, osumnjičeni je imao planove za napade na nemačku vojnu bolnicu. Istražitelji sumnjaju da je optuženi takođe pokušavao da organizuje terorističku ćeliju unutar Švajcarske.\n23 Maj 2015, 15:34\nOsumnjičeni, koji je uhapšen u martu 2014. godine u Beringenu, u severnoj Švajcarskoj, sebe naziva „dobro poznatim i poštovanim borcem“ iz terorističke grupe Islamske države. Veruje se da je imao kontakte u Siriji, Austriji, Nemačkoj i Velikoj Britaniji.


ComTrade gejming rešenja na ICE 2011 sajmu u Londonu - ComTrade Srbija\nDogađaji ComTrade gejming rešenja na ICE 2011 sajmu u Londonu\nICE totally gaming show 2011\nEarls Court, štand broj 5380\n25 – 27. januar 2011.\nSegment igara na sreću predstavlja jedan od najbitnijih delova ponude ComTrade-a, a kompanija već tradicionalno predstavlja svoja rešenja za međunarodno tržište na ovom i sličnim sajmovima. ComTrade u svom sastavu sadrži najveći svetski nezavisni razvojni centar za igre na sreću i sarađuje sa najvećim akterima ove industrije, uključujući vendore kazino opreme, organizatore online igara na sreću i operatere kazina. Rešenja i usluge u ovom segmentu obuhvataju:\nPosetioci na štandu broj 5380 će imati prilike da saznaju nešto više o ComTrade-ovoj ponudi u oblasti igara na sreću i o zakonskim obavezama prilikom ulaska na nova tržišta. Naš tim će prezentovati rešenja za GSA protokol (G2S i S2S), Live Casino, poslovnu inteligenciju i CRM, kao i modularna rešenja za upravljanje kazinom. U toku sajma, arhitekti rešenja će biti na raspolaganju da podele svoja iskustva u radu sa liderima industrije igara na sreću.\nUkoliko želite da unapred rezervišete sastanak tokom “ICE totally gaming 2011” sajma, molimo vas da nas blagovremeno kontaktirate:gaming@comtrade.com\n//O GEJMING RAZVOJNOM CENTRU / ComTrade-ov Gejming Razvojni Centar nalazi se u Ljubljani, Slovenija. Naše ključne kompetencije obuhvataju razvoj naprednih softverskih rešenja i aplikacija za različite oblasti u domenu igara na sreću. Koristeći konsultantsku ekspertizu ComTrade-ovog razvojnog tima i snažno R&D odeljenje specijalizovano za oblast igara na sreću, možemo da isporučimo rešenja po meri vaših korisnika i pomognemo vam da postignete željenu brzinu prilikom lansiranja novih proizvoda, istovremeno garantujući za kvalitet naših usluga i rešenja.www.gaming.comtrade.com\nNAPOMENA: Logo je u punoj veličini, dok je na sajtu dimenzija 164×85.


Tošić se uzda u pozitivan skor, Ožegović priželjkuje reprizu Jang Bojsa - Sportska centrala\nTošić se uzda u pozitivan skor, Ožegović priželjkuje reprizu Jang Bojsa\n12 dec 2017. 11:22\nFudbaler Partizana Zoran Tošić izrazio je nadu da će u predstojećoj utakmici protiv Crvene zvezde nastaviti s pozitivnim skorom u „večitim“ derbijima, za koje je ocenio da ih rešavaju „sitni detalji“.\n– Ja sam protiv Zvezde igrao četiri utakmice i imam pozitivan skor – dve pobede i dva remija. Nadam se da ću se naći na terenu i da ću nastaviti s pozitivnim skorom – rekao je Tošić novinarima u Beogradu, prenele je agencija Beta.\nPartizan će u sredu dočekati Crvenu zvezdu u 22. kolu Super lige Srbije, poslednjoj utakmici u ovom delu sezone.\n– Nadam se da Partizan može da nastavi s dobrim učinkom protiv Zvezde. Koliko znam, imao je dosta uspeha na svom terenu poslednjih godina. Optimista sam, verujem da će nastaviti tim putem.\nNjegov nastup na utakmici protiv Crvene zvezde je neizvestan zbog povrede, ali on veruje da će biti spreman za „večiti“ derbi.\n– Nije dobro za Partizan da vezni igrač rešava derbije. Imamo napadače kojima je to dužnost i koji su “postili” u poslednje vreme i nadam da će to naplatiti sada. Ja ću se truditi da budem konkretan, da doprinesem rezultatu golom ili asistencijom. Svakako ću biti usmeren ka golu ako budem igrao.\nTošić je rekao da je pratio „večite“ derbije dok je nastupao za CSKA iz Moskve, kao i da su „to utakmice u kojima daješ 200 odsto i koje odlučuju sitni detalji“.\n– Trenutna forma i mesto na tabeli ne govore ko je favorit – dodao je on.\nNapadač crno-belih Ognjen Ožegović rekao je da je izuzetno motivisan da postigne gol u „večitom“ derbiju, jer je to zacrtao pri dolasku u Partizan.\n– Jedan od mojih ciljeva koje sam zacrtao po dolasku u Partizan jeste da pomognem ekipi da pobedi u derbiju. Isto kao što sam rekao pred Jang Bojs da ću dati gol i da ću pružiti svoj maksimum… Bio bih najsrećniji čovek na svetu kada bismo ostvarili taj cilj – kazao je Ožegović.\nOn je ove sezone već postigao gol protiv svog bivšeg kluba, Zvezde, i to u dresu Čukaričkog, i vrlo ga je emotivno proslavio.\n– Jeste, postigao sam gol protiv Zvezde i radovao sam se više nego ostalim, a možete misliti kako će tek biti u sredu ako u tome uspem – zaključio je Ožegović.\nUtakmica između Partizana i Crvene zvezde igraće se sutra od 18.00 na stadionu u Humskoj.


InfoBrcko.com - Proizveli elektični autobus bez vozača i puštaju ga u saobraćaj\nProizveli elektični autobus bez vozača i puštaju ga u saobraćaj\tIstaknuto\nAutonomni električni minibus, proizveden na Univerzitetu za tehnogoliju Tallinn (Taltech), ove sedmice je testiran na ulicama grada Kunda gdje su građani imali priliku da se provozaju u ovom modernom vozilu.\nMinibus je do sada testiran na univerzitetskom kampusu, ali se od ove sedmice testira na ulicama estonskih gradova.\nEinar Vallbaum, gradonačelnik Viru-Nigulaa, izjavio je da je ovo veliki projekat koji će sigurno pomoći u organizaciji javnog saobraćaja.\nSamohodni električni minibus može dostići brzinu od 20 kilometara na sat, a može prevoziti osam putnika i operatera.\nStručnjaci koji su radili na njegovoj proizvodnji kazali su da je najvažnije da testovi pokažu da je ovaj autonomni električni minibus maksimalno pouzdan.


EU uvodi ekstra carine Indoneziji na biodizel zbog subvencij\nTanjug 13. avgusta 2019. 14:57\nBRISEL – Evropska unija je uvela ekstra carine na uvoz biodizela iz Indonezije, tvrdeći da vlada ove države na jugoistoku Aziji subvencioniše to gorivo.\nEvropska komisija je saopštila danas da je istragom „utvrđeno da indonezijski proizvođači biodizela ostvaruju konkurentsku prednost preko grantova, poreskih olakšica i putem pristup sirovinama čija je cena ispod tržišne“, prenosi agencija AP.\nKomisija kaže da „to preti da nanose ekonomske štete evropskim proizvođačima“, zbog čega se uvode carine od osam do 18 odsto „kako bi se ponovo uspostavili ravnopravni uslovi u tržišnoj utakmici za proizvođače biodizela iz EU“.\nTakozvane „kompenzacione carine“ su dozvoljene prema globalnim trgovinskim pravilima.\nEK navodi da su ove carine privremene, ali da bi one mogle da budu uvedene kao konačne do decembra u zavisnosti od toga kako se istraga bude razvijala.\nEvropski 28-člani blok godišnje uvozi biodizel iz Indonezije u vrednosti od oko 400 miliona evra (450 miliona dolara).


NIS u decembru počinje 3D seizmička istraživanja u opštini Srbobran - Srbobran Danas\nNIS u decembru počinje 3D seizmička istraživanja u opštini Srbobran\nGeofizička istraživanja u Srbobranu sprovodiće se u decembru mesecu u okviru projekta „3D Ada“, u cilju pronalaženja nafte i gasa u širem delu Vojvodine.\nOvim projektom biće pokriven prostor od 700 kvadratnih kilometara što obuhvata i opštine Ada, Bečej, Senta, Novi Bečej, Kikinda, Subotica, Mali Iđoš, Bačka Topola i Čoka. NIS je pribavio sve neophodne dozvole i saglasnosti nadležnih državnih organa za izvođenje projektovanih 3D seizmičkih istraživanja koji predstavljaju osnovnu metodu istraživanja nafte i gasa. U toku radova će se poštovati svi ekološki standardi i pravila bezbednosti na radu, po zakonima republike Srbije.\n„Vlasnici i korisnici parcela u opštini Srbobran su obavešteni o planiranim istraživanjima i ukoliko su saglasni, potpisali su dokument koji omogućava prolazak kroz njihov posed. Na informativnom punktu pri mesnoj zajednici Srbobran, žitelji mogu da dobiju dodatne informacije o radovima i dostave svoje sugestije. Kao odgovorna kompanija, NIS će sve zahteve pažljivo razmotriti sa predstavnicima lokalne zajednice. NIS je uveren da će uz pomoć građana i lokalne samouprave uspešno realizovati ovaj projekat koji će biti od koristi kako za kompaniju, tako i za širu društvenu zajednicu. Kompanija zahvaljuje svim učesnicima u realizaciji ovog strateški važnog projekta“ saopštenje je kompanije NIS.\n3D seizmičkim istraživanjima meri se brzina prostiranja seizmičkih talasa na osnovu kojih će biti definisana pozicija potencijalnih ležišta nafte i gasa. Nakon geofizičkih istraživanja uslediće obrada i interpretacija 3D seizmičkih podataka u cilju otkrivanja novih rezervi nafte i gasa. Za istraživanja se koriste uređaji sa savremenom, wireless (bežičnom) tehnologijom koja je potpuno bezbedna kako po životnu sredinu, tako i po zdravlje ljudi. Ovi savremeni uređaji i njeni delovi ne mogu se upotrebiti u bilo koje druge svrhe osim za seizmička ispitivanja. Uređaji su pod kontinuiranom GPS kontrolom tako da u svakom trenutku postoji i mogućnost lociranja ove opreme.\n23. avgusta 2019., 21:51


Verovatni predsednički kandidat republikanske stranke Donald Tramp, 10. maj 2016.\nVerovatni predsednički kandidat republikanske stranke Donald Tramp uputio je ozbiljno upozorenje američkim trgovinskim partnerima – „igrajte pošteno, ili u protivnom...“ Tramp je već najavio da želi da Meksiko plati za izgradnju zida na granici prema Sjedinjenim Državama. On takodje preti da će da nametne velike uvozne tarife na kinesku robu kako bi nadoknadio američki trgovinski deficit od 366 milijardi dolara. Njujorški milijarder kaže da je to „pobednička“ strategija, ali ekonomisti sa kojima je razgovarao Glas Amerike smatraju da bi njegove mere mogle da budu recept za katastrofu.\nProšle godine Amerika je uvezla robu iz Kine u vrednosti od skoro 500 milijardi dolara, ali je Kina kupila američke proizvode u vrednosti od samo 116 milijardi dolara. Da bi se trgovinska razmena uravnotežila, Donald Tramp želi da podigne uvozne tarife na kinesku robu do čak 45 odsto.\n"Imamo 500 milijardi dolara trgovinskog deficita sa Kinom i to ćemo preokrenuti. Ne zaboravite, mi smo kao kasica iz koje stalno kradu", poručuje Tramp.\nTo je odvažan predlog za Trampove pristalice i milione Amerikanca koji su izgubili radna mesta u korist slabije plaćenih radnika u Kini. Medjutim, spoljntrgovinski ekseprt Gordon Henson kaže da taj predlog nije zasnovan na ekonomskim realnostima.\n"Iz političkih razloga je jasno zašto on to kaže, ali ma koliko to zvučalo šokantno – tu nema ekonomske osnove", kaže Henson sa Univerziteta Kalifornije u San Dijegu.\nNe samo što bi tarife od 45 odsto bile nezakonite prema propisima Svetske trgovinske organizacije, već bi prema ekonomistima verovatna odmazda koja bi usledila bila veoma skupa za SAD.\nBivši ekonomista Svetske banke Čed Braun upozorava da bi najverovatniji ishod bio trgovinski rat izmedju SAD i Kine.\n"Kina je proteklih godina odgovarala istom merom kada god su joj bile nametnute nove trgovinske barijere, bez obzira da li je to legalno ili ne. Medjutim, Kina bi i prema propisima STO imala pravo da uzvrati istom merom na ono što Tramp predlaže", smatra Braun iz Instituta Piterson za međunarodnu ekonomiju.\nTramp sa druge strane insistira da njegovi kritičari ne shvataju neke stvari\n"Osvrnućete se unazad i rećićete – da, to je bio trenutak kada smo počeli ponovo da pobedjujemo, kada je Tramp preuzeo stvari u svoje ruke. Počeli smo da pobedjujemo i nastavićemo da pobedjujemo."\nEkonomisti smatraju da bi umesto pobeda, protekcionističke mere dovele do pada trgovine i gubitka poverenja izmedju trgovinskih partnera.


Održan 20. Beogradski Banca Intesa maraton\nBeogradski Banca Intesa maraton, koji imao je svoje 20. jubilarno pogalvlje na ulicama Beograda, u subotu, 21. aprila, obeležila je pobeda naše atletičarke, Olivere Jevtić i izuzetno veliki broj učesnika, naročito u Trci zadovoljstva, za koju se procenjuje da je bila najmasovnija do sada.\nOlivera Jevtić je posle četiri trijumfa u polumaratonu svoj 11. maraton u karijeri posvetila Beograđanima i Beogradu i samo zbog njih i uz njihovu podršku stigla je do cilja, uprkos povredi i jakim bolovima koje je imala.\nU muškoj kategoriji pobedu je odneo Kenijac, Džon Maluni, pretrčavši 42 km dugu stazu za 2 sata i 11 minuta i 52 sekunde i postigavši drugi rezultat na beogradskoj stazi u ovih 20 godina.\nTrka zadovoljstva, jedna od najmasovnijih poslednjih godina bila je prava podrška Beograđana maratonu, okupvši, prema procenama oko 25.000 rekreativnih maratonaca. Banca Intesa je u blizini zone cilja promovisala Porodični trofej, omogućivši učesnicima Maratona da se fotografišu kraj foto pano Porodični trofej.\nDoprinos dobroj atmosferi dali su i promoteri ovogodišnjeg maratona, svetki rekorderi u skoku u dalj, Bob Bimon i Majk Pauel, a lepe slike iz našeg glavnog grada ponovo su obišle svet posredstvom Eurosporta, CNN-a, BBC-a i drugih inostranih TV kuća.


Demonstranti izašli na ulice Novog Sada: Razbijena vrata RTV, povređen muškarac (FOTO/VIDEO)\nIzvor: SrbijaDanas.com, 08.Jul.2020, 19:57\nPosle protesne šetnje demonstranti su se okupili na Trgu slobode ispred Gradske kuće u centru Novog Sada\nU Novom Sadu je danas od 18.00 časova počeo je protest u organizaciji više organizacija preko drustvenih mreža, a posle obraćanja Mirana Pogačara iz Združene akcije "Krov nad glavom", demonstranti su krenuli u protestnu šetnju.\nKako navode organizatori protest se održava zbog najave uvođenja policijskog časa, kao i sinoćnjih dešavanja u Beogradu. >> Pročitaj celu vest na sajtu SrbijaDanas.com <<\n, zatim se uputili ka Radio televiziji Vojvodine gde su razbili staklo na vratima. Policija za sada samo reguliše saobraćaj, dok se iz kolone mogu čuti zvuci bačenih petardi.\nJedan muškarac je tom prilikom povređen, te su pozvali Hitnu pomoć.\nNa početku okupljanja došlo je do rasprave između, predstavnika različitih ideologija oko toga ko će govoriti prvi i ko je zašto došao.\nDesno orijentisani demonstranati su došli sa zastavom Kosova, dok "levi" nose transparent "ko tebe pendrekom ti njega revolucijom".\nDanas: Protesti i u Novom Sadu, Nišu, Kragujevcu (VIDEO, FOTO)\nNoviSad.com: Demonstranti izneli zahteve, traže istinu o koroni, kod zgrade RTV povređen mladić\nRadio 021: "Krov nad glavom" traži oslobađanje Mirana Pogačara, jednog od govornika na jučerašnjem protestu u Novom Sadu\nHaos u Novom Sadu: Molotovljevim koktelima na Gradsku kuću, napad na medije i prostorije SNS-a VIDEO/FOTO\nNasilni protesti održani su tokom popodneva i večeri u Novom Sadu. Demonstranti su uništili Gradsku kuću, a policija je morala da reaguje na nasilje...Tokom protesta u Novom Sadu demolirane su prostorije Srpske napredne stranke u Stražilovskoj ulici Razbijena su stakla na ulazu u stranačke prostorije...Okupljanje...\nIzvor: Luftika.rs, 08.Jul.2020\nNekoliko hiljada građana okupilo se u Novom Sadu na Trgu ispred Gradske, a pridružili su im se studenti iz novosadskih studentskih domova. Duga kolona demonstranata zatim je nastavila da se kreće ulicama grada.. Građani se masovno pridružuju protestu. Neki i napuštaju gradski prevoz i ulaze u kolonu.. Demonstranti...\nHAOS U SRPSKOJ ATINI: Demonstranti razbijaju Gradsku kuću u Novom Sadu, divljanje i kod RTV-a\nTokom protesta su razbijena i vrata Radio-televizije Vojvodine, dok su nešto ranije večeras demonstranti kamenicama gađali sedište SNS...Grupa mahom mladih demonstranta gađala je Gradsku kuću u Novom Sadu. Nekoliko prozora je razbijeno, ali za sada nema reakcije policije...Protest je počeo oko...\nIzvor: Danas, 09.Jul.2020, 18:32\nViše hiljada građana okupilo se i večeras, treći dan zaredom, ispred Skupštine Srbije kako bi izrazili nezadovoljstvo aktuelnim režimom. Za raziku od prethodna dva dana, skup je prošao bez većih incidenata i sukoba sa policijom.


Aerodrom Beograd – Rezultati stranih avio kompanija u 2015. godini | Play Travel\nAerodrom Beograd – Rezultati stranih avio kompanija u 2015. godini\nAvio kompanija Wizz Air sa najviše putnika, Montenegro Airlines sa najviše letova\nNedavno su objavljeni podaci o rezultatima stranih avio kompanija na letovima ka aerodromu Nikola Tesla, kao i iz Beograda ka destinacijama širom Evrope i sveta.\nPodaci se odnose na sve letove od januara do septembra 2015. godine, a navodi se da su u tom periodu strane avio kompanije imale 1.692.871 putnika, što je udeo od 44,9% u odnosu na sve putnike koje je aerodrom “Nikola Tesla” ugostio. Ovo je umanjenje od 5% u odnosu na prošlu godinu u korist srpske avio kompanije Air Serbia koja sad prevozi 55,1% svih putnika na beogradskom aerodromu.\nNakon što je avio kompanija Wizz Air odlučila da smanji broj letova, optužujući aerodrom “Nikola Tesla” da favorizuje avio kompaniju Air Serbia zabeležen je novi pad u broju putnika od 5,6%. Ipak, i pored toga Wizz Air je ostala najpopularnija avio kompanija sa 309.976 putnika tokom prvih devet meseci godine.\nNa drugom mestu se nalazi avio kompanija Lufthansa sa preko 250.000 putnika, zatim Montenegro Airlines sa preko 207 hiljada putnika i avio kompanija Turkish Airlines sa preko 155.000 putnika u periodu od januara do septembra 2015. godine. Ove tri avio kompanije ujedno su zabeležile i rast broja putnika u odnosu na 2014. godinu.\nAvio kompanija Montenegro Airlines nastavila je da obavlja najviše letova ka i iz Beograda (2.515), a zabeležila je i povećanje od 7,7% u broju letova u odnosu na prošlu godinu.\nPo broju letova nju slede avio kompanija Lufthansa sa 2.116 letova, low cost avio kompanija Wizz Air sa 1.983 leta, avio kompanija Austrian Airlines sa 1.406 letova, a potom avio kompanije Turkish Airlines, Swiss, Aeroflot, Alitalia i Etihad Airways.\nU prethodhih deset meseci, beogradski aerodrom ugostio je ukupno 4.169.970 putnika, što je uvećanje od 4,6% u odnosu na prošlu godinu.\nAerodrom Beograd Air Serbia Letovi iz Beograda Lufthansa Montenegro Airlines Wizz Air


Turska "slučajno" granatira američke specijalne snage u Siriji -- Gospodari lutaka -- Sott.net\nSub, 12 Lis 2019 02:14 UTC\nTurski vojnici u pograničnom gradu Akcakale\nAmeričke specijalne snage u blizini sirijskog pograničnog grada Kobanea u regionu Alep, večeras su se našle pod artiljerijskom vatrom s turskih položaja, javio je Pentagon. Među američkim vojnicima nema povređenih.\nPozivajući se na visokog zvaničnika Pentagona i iračkog kurdskog obaveštajnog službenika, "Njuzvik" je javio da se napad na pripadnike američke službe desio dok su izvodili operacije na brdu Maštenur, u gradu Kobaniju, većinski naseljenom Kurdima.\n"Detonacije su se dogodile na nekoliko stotina metara od mesta izvan zone Mehanizma bezbednosti i na području za koje su Turci znali da će na njemu biti prisutne američke snage", rekao je u izjavi kapetan Bruk de Volt, portparol Odbrambenih operacija. "U redovima američkih trupa nema povređenih".\n"Američke snage nisu se povukle iz Kobanija", rekao je on i dodao da se "Sjedinjene Države i dalje protive prelasku turske vojske u Siriju van zone Mehanizma bezbednosti i na područjima gde Turci znaju da su prisutne američke snage. Sjedinjene Države zahtevaju da Turska izbegava operacije koje bi mogle rezultirati neposrednim i međusobnim odbrambenim akcijama".


Život sa stilom – PRAVDA – ISTINA\nSve u našoj Vladi mora biti sa stilom, na nivou što bi rekao pokojni Gidra Bojanić u Žikinoj dinastiji…\nO vrlo raskošnom i udobnom životu naših raspikuća i vlastodržaca na račun građana govori i Odluka Vlade Republike Srpske iz marta mjeseca ove godine, da se, kao prioritet, raspiše tender za „restauraciju stilskog namještaja u Administrativnom centru Republike Srpske“\nIma se, može se. Vlast puno radi, namještaj se troši, pa je logično da ga malo obnove, kako se ne bi stidili kad im neko dođe u posjetu. Cijena restauracije nije poznata, a ni crveni alarm da smo pred bankrotom ne sprečava vlast da bar malo prištedi i odrekne se bar nekih privilegija i udobnosti, stegne malo kaiš u vrijeme krize i pandemije.\nI dok sa jedne strane troše novac na stilski namještaj, avione, helikoptere, skupa zdanja i objekte koje kupuju, Vlada pritiska radnike da se odreknu dijela ionako skromnih plata, krpe rupe spašavajući propali neoliberalni kapitalizam komunizmom. Činjenica da Vlada na Banjalučkoj berzi nije uspjela prodati ni polovinu ponuđenih obveznica, svega 137,5 od planiranih 300 miliona, iako je mijenjala uslove i pravila ustupke kupcima, govori koliko je sati. A kakvo je stvarno stanje u budžetu i ekonomiji Republike Srpske, najbolje kaže Dodikov pobratim i saveznik Aleksandar Vučić, koji je i danas ponovio da je budžet Srpske pred bankrotom, i da se sam čudi kako sistem uopšte funkcioniše.\nNema tog alarma, uzbune i opomeme koja bi natjerala naše otuđene moćnike da zastanu, urazume se, ponašaju iole odgovorno i normalno. Dok šuri nek buri, stara je uzrečica u nekim dijelovima Hercegovine koja opisuje neodgovorne domaćine koji nekontrolisano troše zalihe hrane ne vodeći računa kako će im porodica preživjeti zimu.\nNajveći problem u svemu je činjenica da oni koji nas nekontrolisano zadužuju i bahato troše narodni novac neće vraćati dugove koje nam ostavljaju, jer će većina kad sistem pukne uteći za svojim novcima u inostranstvo, od Švajcarske, Austrije, Kipra do Rusije, a sirotinja će morati da vraća dugove i godine koje su pojeli skakavci.


Crnadak: Sinoćnji napad u Ankari je dodatni alarm svima – Fokus.ba\nCrnadak: Sinoćnji napad u Ankari je dodatni alarm svima\nMinistar inostranih poslova Bosne i Hercegovine Igor Crnadak u izjavi za Anadolu Agency (AA) najoštrije je osudio sinoćnji teroristički akt u glavnom gradu Turske, Ankari u kojem je prema posljednjim podacima poginulo 28 osoba, a 61 je povrijeđena.\n“Nažalost i dalje se nastavljaju napadi u kojima stradaju nevine žrtve i nevini ljudi, ali svima nam ovo sinoć mora biti signal da borba protiv terorizma koji je prisutan praktično danas u svakom dijelu svijeta se nastavlja”, naglasio je Crnadak.\nŠto se tiče Bosne i Hercegovine ministar inostranih poslova BiH rekao je za AA da “ono što se desilo sinoć u Ankari ponovno doživljava kao još jedan dodatni apel da još više pojačamo koordinaciju naših policijskih agencija i službi unutar BiH kao i našu saradnju, razmjenu informacija i koordinaciju sa službama iz regiona”.\nCrnadak je naglasio da posebno treba sve ovo posmatrati i u kontekstu moguće eskalacije izbjegličke krize.\n“Nažalost sinoćnji napad u Ankari je samo još jedan dodatni alarm svima koji na bilo koji način učestvuju u borbi protiv terorizma i svih drugih oblika radikalizma”, poručio je Crnadak.\nMinistar inostranih poslova BiH naveo je kako niti jedna država na svijetu nije zaštićena i sigurna od terorističkih djelovanja, te da je nužno i potrebno djelovanje na globalnom nivou.\n“Jedino rješenje je borba na globalnom nivou i uključivanje što je više moguće aktera. Zbog toga je važno da BiH ostaje na poziciji čvrste podrške i snažnog učešća u skladu sa svojim mogućnostima u globalnoj koaliciji borbe protiv terorizma. Ja sam uvjeren da će sve institucije upravo takav stav i u budućem periodu podržavati, da budemo dio te koalicije i da učestvujemo u skladu sa svojim mogućnostima”, naveo je u razgovoru za AA Igor Crnadak, ministar inostranih poslova BiH.


Milojko Spajić: Dogovorili smo da se kamata na kineski dug smanji na 0,8 odsto, godišnja ušteda biće osam miliona eura - PORTAL REVIJE FOKUS\nMilojko Spajić: Dogovorili smo da se kamata na kineski dug smanji na 0,8 odsto, godišnja ušteda biće osam miliona eura\nSpajić je objasnio da je to “ugovor sa bankama u kojem mi smanjujemo kamatu, a povjerilac je i dalje kineska Eksim banka, ali dvije američke i jedna francuska su učestvovale u transakciji”, navodeći da je u pitanju “klasična transakcija koju odgovorne države rade da bi pomogle pri smanjenju kamata i troškova koje one iziskuju od budžeta”.\nMinistar finansija i socijalnog staranja Crne Gore Milojko Spajić saopštio je u četvrtak da je Vlada dogovorila sa kineskom Eksim bankom da se kamatna stopa na dug prema toj banci smanji sa dva odsto dolarske na 0,8 odsto eura kamate.\n“Ova transakcija izvršena je na način tako da će Crna Gora imati u julu uštedu od četiri miliona eura u julu, a na godišnjem nivou osam miliona eura”, rekao je Spajić na konferenciji za medije i dodao da će “ta ušteda će direktno ići u budžet Crne Gore”.\nOn je najavio da će sva ušteda od četiri miliona eura na polugodišnjem nivou biti usmjerena u probleme sa kojima se suočava crnogorska ekonomija.\n„Imali smo tri dana rada na egzekuciji i višemjesečnu pripremu ove trasakcije”, rekao je Spajić na konferenciji za novinare.\n„To će pomoći da se taj novac preusmjeri na neke druge stvari, kao što su socijalni projekti i ta ušteda će direktno ići u trezor“, naveo je Spajić, prenosi Glas Amerike.\nOn je rekao da je nova Vlada imala naslijeđenu tešku situaciju, jer dug koji je bio nominovan u dolarima nije bio pretvoren u eure.\n„Zbog toga smo imali gubitak od oko 109 miliona eura, sa čime je moglo puno da se uradi“, rekao je Spajić, navodeći da je taj aranžman morao biti urađen mnogo ranije, što se nije desilo.\nJuče je ministar ekonomije Jakov Milatović najavio skori dogovor sa evropskim i američkim bankama o njihovoj pomoći Crnoj Gori u rješavanju problema “kineskog” duga.\nVlada Crne Gore na čelu sa tadašnjim premijerom, sada predsjednikom Milom Đukanovićem, potpisala je 2014. sa kineskom bankom ugovor o kreditu od 809 miliona eura za izgradnju autoputa – uz rok otplate od 20 godina, grejs period od šest godina i kamatom od dva posto – čija bi prva rata trebalo da bude isplaćena u julu.\nNova Vlada je u martu zatražila pomoć EU u otplati kredita kineskoj državnoj banci, dok su iz Brisela poručili da traže načine da pomognu Crnoj Gori u rješavanju problema “kineskog duga”.\nTags: Eksim bankaMilojko Spajic\nPrethodna priča “Umrijeću, neću ga ukopati”: 570 žena Srebrenice preminulo, a da nisu našle svoje najmilije\nSledeća priča Rat za krov svijeta: 10.000 vojnika Indije i Pakistana stradalo za 37 godina rata za glečer Siačen!\nŠabović: Krivokapić i SDP su branili Bošnjake kada im je bilo najteže, a Suljo tada nije ni bio Bošnjak\ndrdrago\tFebruary 24, 2016\nSAD: Vakcinisani građani neće morati da nose zaštitne maske na otvorenom\nNY\tApril 28, 2021


Kulturna interakcija do koje je došlo tokom španskog prisustva na Filipinima (XVI–XIX veka), doprinela je razvoju različitih percepcija ovog razdoblja u savremenom kulturološkom kontekstu. Oslanjajući se na analitički pristup u identifikaciji onih istorijskih zapisa koji mogu da se smatraju objektivnim izvorima za kvalitetnu interpretaciju španske kolonijalne politike kao kreativne sile u formiranju filipinskog nacionalnog identiteta, predmet ovog istraživanja odnosi se na tumačenje društvenog i političkog konteksta koji anticipira kolonijalne pretenzije Španije ka Aziji i određuje politiku španske krune ka Filipinima. U nastojanju da se kroz prizmu istorijsko-političkog diskursa sagleda značaj hispanskog razdoblja za razvoj i formiranje filipinskog kulturnog identiteta, multidisciplinarnim pristupom dat je globalni prikaz razvojnog puta Filipina u vreme španske kolonizacije. Komparativno deskriptivnim i kritičkim metodom sagledan je razvoj različitih društvenih grupa i u okviru njih interesnih i ekonomskih sfera i izvedeni su zaključci o neraskidivom odnosu moći, religije i politike kao ključnim fenomenima za razumevanje društveno-političkog preobražaja filipinskog kolonijalnog uređenja. Shvaćena kao izraz kolektivne samosvesti, borba za osamostaljenjem i izgradnja nacionalnog identiteta prikazane su kao posledice jačanja određenih društvenih grupa i novonastalih narodnih snaga probuđenih upravo zahvaljujući specifičnoj prirodi kolonijalnog konteksta.\nPERIODIKA Politička revija 4/2017 УДК 325.3(460):323.1(599) 57-79


Debata o pomirenju, 15.12.2015. - Banja Luka\nInstitucionalni i politički pristup pomirenju i regionalnoj saradnji i potencijal REKOM-a u davanju doprinosa procesu pomirenja\nCentar za demokratiju i tranzicionu pravdu i Koalicija za REKOM su organizovali povodom Međunarodnog dana ljudskih prava debatu posvećenu pomirenju.\nPredsjednica udruženja, Zlatica Gruhonjić je navela u uvodnom izlaganju da je Centar za demokratiju i tranzicionu pravdu (CDTP) organizacija koja je posvećena promociji i razvoju tranzicione pravde i suočavanju sa prošlošću, uspostavljanju vladavine prava i izgradnji demokratskog društva i trajnog mira u BiH. Udruženje CDTP je član Koalicije za REKOM.\nPredsjednica udruženja je govorila o Inicijativi za REKOM i nastanku Koalicije za REKOM, od njenih početaka do danas, kao i o postignućima Koalicije. Navela je takođe da Koalicija za REKOM od svog osnivanja do danas okupila 2.050 organizacija za ljudska prava, organizacija mladih, udruženja porodica žrtava, logoraša, veterana/boraca, umjetnika, nastavnika, predstavnika crkava i vjerskih zajednica i drugih grupa i udruženja civilnog društva iz svih država nasljednica nekadašnje SFRJ.\nOna je naglasila da je CDTP organizovao debatu iz razloga što smatra da se o ovoj temi zapravo veoma malo govori i da joj se ne pridaje velika pažnja, pogotovo kada je riječ o institucionalnom i političkom pomirenju.\nTematski okvir debate je podijelila u tri grupe pitanja. Prva grupa pitanja se odnosila na politički i institucionalni pristup pomirenju. Druga grupa pitanja se odnosila na doprinos civilnog društva pomirenju i treća grupa pitanja se odnosila na Međunarodnu zajednicu i njene mehanizme kada je u pitanju pomirenje u regionu (doprinos EU).\nNavela je i to da se Udruženje Centar za demokratiju i tranzicionu pravdu bavi istraživačkim radom od sredine 2013. godine, radeći na projektu Mapiranje logora i drugih mjesta zatočenja u BIH, od 1992. do 1995. godine, zajedno sa udruženjem iz Sarajeva, Tranzicijska pravda odgovornost i sjećanje. U okviru istraživanja do sada je dokumentovano oko 350 logora i drugih mjesta zatvaranja u BiH.\nNataša Govedarica je govorila o institucionalnom i političkom pristupu pomirenju i regionalnoj saradnji u kontekstu prošlosti i potencijala REKOM-a da izgradi i ispuni zadatke koji će biti institucionalno i društveno prihvaćeni u post-jugoslovenskim zemljama, fokusirajući se na primjer Srbije i odgovora njenih političara i institucija na ove teme. Ona je istakla da je REKOM zamišljen kao zvanični instrument tranzicione pravde koji posjeduje potencijal da sprečava ponavljanje ratnih zločina u budućnosti, da izgradi forenzičku sliku o ljudskim gubicima, ratnim zločinima i drugim teškim povredama ljudskih prava u periodu 1991-2001., te da gradi pomirenje na temelju činjenica, poštovanja iskustva drugih i utvrđivanja odgovornosti za počinjene zločine i nedjela.\nGordana Katana je u svom izlaganju navela da politika, odnosno političari neće i ne žele da se suoče sa pitanjem pomirenja. Ona ne vjeruje da će doći do pomirenja na institucionalnoj razini, a zabrinjavajuća je i činjenica da građani često slijede institucionalni primjer. Katana je ostavila otvoreno pitanje za sve učesnike: Koliko će još vremena biti potrebno da se pitanjem pomirenja konačno počnu baviti političari, obrazovni sistem i vjerske zajednice, a ne kako je to dosad uglavnom slučaj uglavnom nevladine organizacije koje rade na suočavanju sa prošlošću?\nSrđan Šušnica je naveo da pomirenje, to jeste ''vrhunac pomirenja'' podrazumijeva suočavanje sa činjenicama. On je u svom kritičkom osvrtu istakao da je kad je u pitanju ova problematika, prisutna cinična relativizacija činjeničnog stanja, odnosno koja je strana zapravo bila agresorska, a koja se strana branila. Po njegovom mišljenju licemjerje političke elite u BiH pada i na samo društvo. Kao primjer je naveo Republiku Srpsku koju smatra etnofašističkom tvorevinom koja je nastala na rušenju svih civilizacijskih tekovina. Na kraju je zaključio da je na ovim prostorima ipak ostvaren neki vrlo ograničeni nivo pomirenja.\nSrđan Puhalo je na početku svog izlaganja naveo da smatra da ljudi ne znaju činjenice, već informacije koje im se plasiraju. U BiH društvu postoje interpretacije o onome što se dešavalo, ali ne i činjenice. Mi imamo manipulaciju žrtvama i političare koji vladaju na osnovu konfrontacija koje imaju jedni protiv drugih. Normalna situacija za pomirenje ne postoji. Što se tiče nevladinog sektora u BiH, Puhalo je naveo da NVO sektor u BiH nema legitimitet među građanima. Postoji provladin sektor sa jedne i “izdajnici i plaćenici“ sa druge strane. Puhalo je rekao da se do pomirenja može doći jedino kroz istinu, pravdu i praštanje.\nPredsjednica udruženja je predstavila Zbornik radova sa IX i X foruma o Tranzicionoj pravdi.\nNakon izlaganja panelista, prisutni građani su uzeli aktivno učešće u diskusiji, gdje su iznijeli svoja mišljenja o procesu pomirenja, ali i postavljali brojna pitanja.\nPromocija knjige “Pamćenje duše“


PROFESOR NIJE NARUŠIO UGLED VASPITAČKE ŠKOLE – Aleksinac biz\nPišu V.novosti , autor J.Ć ,\nOSNOVNI sud u Aleksincu oslobodio je optužbi profesora Visoke škole za vaspitače u Aleksincu Miroslava Kuku da je 15. januara 2019. uvredio bivšeg direktora a sadašnjeg predavača Stojana Obradovića, objavljivanjem netačnih informacija u našem listu i na portalu.\nReč je o tekstu „Veliki brat nadgleda profesore“, koji govori o tome da je Obradović, dok je bio direktor te aleksinačke škole, preko kamera u školi, a od svoje kuće, godinama vršio nadzor nad zaposlenima i studentima. Obradović je zbog toga podigao privatnu tužbu protiv Kuke, ali i protiv urednice našeg lista koja je tekst objavila.\nNa osnovu sudski iznetih dokaza profesora Kuke, a koji su u suprotnosti sa izveštajem Etičke komisije, za koju Kuka tvrdi da je svesno i sa umišljajem zataškavala Obradovićeve radnje, sud u Aleksincu je oslobodio optužbi Kuku i list „Novosti“.\nObradović je odustao od žalbe na prvostepenu sudsku presudu, te je platio sve sudske troškove tokom ovog procesa, kako profesoru Kuki, tako i „Novostima“.\nKako su „Novosti“ pisale, profesor u Visokoj školi za vaspitače Miroslav Kuka izneo je optužbe na račun bivšeg direktora te ustanove Stojana Obradovića, da je sa kućnog računara putem video-nadzora godinama posmatrao prostorije škole i time ugrožavao privatnost studenata i profesora, a u audio-zapise koji to dokazuju novinari našeg lista imali su uvid.\nBy Redakcija|Aleksinac, Društvo, Kultura|Коментари су искључени на PROFESOR NIJE NARUŠIO UGLED VASPITAČKE ŠKOLE


Stefanos Cicipas, najnovije vesti - Naslovi.net\nStefanos Cicipas i Andrej Rubljov boriće se za titulu na mastersu u Monte Karlu. Cicipas i Rubljov su ostvarili pobede i u nedeljnom finalu će odlučivati ko će biti najbolji na prvom turniru iz serije 1.000 na šljaci. Cicipas, trenutno peti igrač na… »\nOK radio pre 8 sati\nRival Grku u nedeljnom finalu biće Rus Ruboljov. Stefanos Cicipas nije dozvolio iznenađenje i posle Akapulka plasirao se u drugo finale ove godine. Prilično ubedljivo je Grk u polufinalu turnira u Monte Karlu savladao Danijela Evansa iz Birmingema… »\nMeđusobni skor garantuje spektakl. U finalu ovogodišnjeg izdanja mastersa u Monte Karlu igraće "mladi lavovi" Stefanos Cicipas i Andrej Rubljev. Nedugo pošto je grčki as "počistio" sa terena najprijatnije iznenađenje turnira Britanca Evansa, nešto… »\nStefanos Cicipas se plasirao u finale mastersa u Monte Karlu. Grk je u polufinalu savladao Britanca Danijela Evansa sa ubedljivih 6:2, 6:1. Peti teniser sveta boriće se za prvu titulu na turnirima iz serije 1000 – prethodno je poražen u finalima… »


Nastavak rasprave o nezavisnosti Kosova\nNemačka, Albanija i Saudijska Arabija su na današnjem svedočenju pred Međunarodnim sudom pravde u Hagu, rekle da je prošlogodišnje kosovsko proglašenje nezavisnosti u skladu sa pravom na samoopredeljenje.\nNemačka je ocenila i da deklaracijom o nezavisnosti Kosova nije narušen princip teritorijalnog integriteta Srbije, budući da se taj princip odnosi samo na odnose medju državama, ali "ne i na narode koji imaju pravo na samoopredeljenje". Na drugoj strani, Argentina, koja je takođe danas iznela svoj stav, podržava tvrdnju Srbije da je jednostranim proglašenjem prekršeno međunarodno pravo.\nPravna zastupnica Argentine, Suzana Ruiz Čeruti, naglasila je međutim da je "jednostrana deklaracija o nezavisnosti Kosova u sukobu sa fundamentalnim principima međunarodnog prava, poput principa teritorijalnog integriteta i suvereniteta, kao i u flagrantnoj suprotnosti sa Rezolucijom 1244". Tom rezolucijom, podsetila je ona, bilo je predviđeno da se budući status Kosova utvrdi sporazumom Srbije i kosovskih Albanaca, a ne nametanjem jednostranog rešenja. Svoje argumente, sutra će izložiti Austrija, Azerbejdžan i Belorusija.


Bregu: Odlaganje pregovora s Albanijom i Severnom Makedonijom rizično\nBeta 8. jula 2019. 13:25\nGeneralna sekretarka Saveta za regionalnu saradnju (RCC) Majlinda Bregu rekla je danas u Sarajevu da odluka EU da odloži otvaranje pristupnih pregovora s Albanijom i Severnom Makedonijom predstavlja „rizik“, saopštio je RCC.\n„Bilo koji pozitivan trenutak može se brzo raspršiti ako se i dalje nastavi prolongiranje perspektive članstva. A nema boljeg vremena za početak od ovog sada, posebno s obzirom da dve članice Procesa saradnje u Jugoistočnoj Evropi zajednički preuzimaju predsedavanje Berlinskim procesom, čime će se povećati odgovornost regiona za ovaj proces“, izjavila je Bregu na otvaranju 11. godišnjeg sastanka RCC koji se održava u sklopu sastanaka na visokom nivou Procesa saradnje u Jugoistočnoj Evropi (SEECP).\nOna se takodje se zahvalila BiH kao odlazećoj predsedavajućoj Procesa saradnje u jugoistočnoj Evropi i poželela sreću Kosovu kao narednom predsedavajućem.\nBregu je navela da je RCC spreman i voljan da se suoči sa svim izazovima ali da mu je za to potrebna puna podrške regionalnih i evropskih partnera\n„Ako ne radimo zajedno na rešavanju bilateralnih sporova, biće teško pomiriti naš region u ekonomskom i socijalnom smislu“, rekla je ona.\nDirektorka za Zapadnu Evropu, Zapadni Balkan i Tursku Evropske službe za spoljne poslove (EEAS) Angelina Ajhorst rekla je da će EU nastaviti da pruža podršku RCC i regionalnoj saradnji i pozvala političare iz regiona da ne komuniciraju putem medija već da pokušaju da pronadju rešenje za sporove.


Markl zajedno s kraljevskom porodicom na božićnoj službi (video)\nM. D. 25. decembra 2017. 16:53\nVerenica princa Harija, američka glumica Megan Markl, pridružila se danas britanskoj kraljevskoj porodici na božićnoj službi u crkvi u Norfolku, ispred koje su se okupili meštani.\nTokom svog prvog pojavljivanja u javnosti s kraljicom, Markl se nasmejala i na kratko mahnula, a na putu ka kraljičinoj rezidenciji se, zajedno princom Harijem, zaustavila da razgovara sa lokalnim stanovništvom, prenosi AP.\nPar je stigao na crkvenu službu u crkvi u gradu Sandrigemu zajedno sa princom Vilijamom i njegovom suprugom Kejt, vovotkinjom od Kembridža.\nSlužbi su prisustvovali i pričevi Filip i Čarls, vojvotkinja od Kornvola Kamila i drugi članovi kraljevske porodice, navodi Bi-Bi-Si.\nOvo je prva proslava Božića kraljevske porodice kojoj se pridružila i Markl.\nKako je ranije objavljeno, u tradicionalnoj snimljenoj poruci za Božić, kraljica je rekla da se kraljevska porodica raduje tome što će moći da „pruži dobrodošlicu novim članovima naredne godine“ što je, kako navodi AP, očigledno aludiranje na verenicu princa Harija i na bebu koju princ Vilijam i njegova supruga Kejt očekuju na proleće.\nKraljica je iskoristila tradicionalnu godišnju poruku za Božić da oda priznanje načinu na koji su se London i Mančester držali zajedno nakon terorističkih napada u tim gradovima ranije ove godine.\nU izvodima iz obraćanja, koje je objavila Bakingemska palata, vidi se da je kraljica pohvalila „snažan identitet“ Mančestera, koji je bio meta samoubilačkog bombaškog napada u maju, i Londona, u kojem su bili napadi na parlament, Londonski most i druga mesta, preneo je AP.


Arhiva - Ambasador Irana u Ujedinjenim bnacijama Mahid Takt Revanči obraća se medijima ispred prostorija Saveta bezbednosti, u UN-u, u Njujorku, 24. juna 2019.\nAmbasadorka SAD u Ujedinjenim nacijama, Keli Kraft, rekla je da je Trampova administracija takođe odbacila mogućnost da Iran koristi nukealrnu proizvodnju kako bi normalizovala destabilizujuće ponašanje te zemlje.\nOna je te komentare iznela na sednici Saveta bezbednosti Ujedinjenih nacija posvećenoj implementaciji rezolucije koja bi podržala nukelarni sporazum između Irana i glavnih svetskih sila iz 2015.\nAmbasador Irana Mahid Takt Ravanči nazvao je ponudu SAD za bezuslovne razgovore "neiskrenom". SAD žele da uđu u dijalog sa pozicije moći kroz održavanje svojih sankcija i maksimalnog pritisk, "a ne na ravnoj nozi", rekao je on.\n"Iran ne želi da pregovara pod pretnjom mača", rekao je Ravanči.\nRavanči je rekao da je u pregovorima o nuklearnom sporazumu Iran odbija pokušaje da uključi svoje legitimne odbrambene kapacitete i njegovu ulogu u regionu. On je rekao da "ni pod kojim okolnostima Iran neće ugroziti svoju bezbednost".\nNakon sastanka, kamera koja je prenosila sliku uživo iz Ujedinjenih nacija zabeležila je kako je Kraftova prišla Ravančiju u retko viđenoj diplomatskoj interakciji između dve zemlje. Kraftova je pokušala da se rukuje sa Ravančijem i njegovim kolegom, ali su se dvojica ljudi naklonila i sklopila ruke kao u molitvi kako bi joj odgovorili i izbegli rukovanje.\nTenzije između dve nacije visoke su nakon što je predsednik Donald Tramp unilateralno povukao SAD iz nuklearnog sporazuma Teherana sa velikim svetskim silama 2018. Za administraciju iranskog predsednika Hasana Rohanija, povlačenje SAD i ponovo uvedene sankcije imale su razorne ekonomske posledice. Rohani se, sa druge strane, suočava sa najvećim viđenim kritikama pristalica čvrste linije i bilo kakva interakcija sa SAD mogla bi dodatno da to pojača.


Izvor: JUGpress.com, 28.Nov.2021, 09:22\nOna je tokom posete aktivista regionalnih ekoloških organizacija koje su došli u Gornje Nedeljice kako bi se upoznali sa problemima lokalnog stanovništva, rekla da ih Zakon o eksproprijaciji >> Pročitaj celu vest na sajtu JUGpress.com << direktno ugrožava jer Rio Tinto nije otkupio dovoljno zemljišta za otvaranje rudnika i da je od potrebnih 600 hektara otkupljeno svega 136 hektara.\nUz napomenu da “narod više ne da ni ara”, naglasila je da je Zakon o eksproprijaciji izazvao “takav bes da ne zna gde će se završiti”.\nUkazala je da su ljudi u tom kraju “iz ratova i sa Kosova našli utočište” i da oni utočišta “više nemaju”.\nPredsednica udruženja Eko dvogled iz Mostara Amna Popovac istakla je da joj je prvi utisak bio da su Gornje Nedeljice divno selo, da je u pitanju poljoprivredni kraj koji veoma podseća na Toskanu, i da se zapitala ko je uopšte pomislio da napravi rudnik u tako prekrasnoj prirodi i da to učini ljudima koji žele da živi “svoj na svome i od svoga rada”.\nDodala je da su je ruševine kuća koje je kupio Rio Tinto podsetile na rat, i istakla da ne može da veruje da neka država “ovo radi svom narodu i da Srbija ubija svoj narod ovde, planski, radi profita jedne privatne firme”.\nDodala je da je došla da pruži podršku ljudima iz Jadra jer i Bosna i Hercegovina izlazi u susret raznim koncesionarima i gura reke u cevi da bi proizveli takozvanu čistu struju, naglasivši da se “moramo udružiti i ovo zaustaviti jer ćemo inače postati nadničari Evropljana i internacionalnih kompanija kojima će vlastodršci prepisati našu dedovinu”.\nUz ocenu da ni opštinske ni državne institucije ne reaguju, Veselinović je rekao da ne preostaje ništa drugo “nego da jedni drugima pružimo podršku” i podsetio da će povodom namera Rio Tinto u ponedeljak biti održan protest u Loznici.\nNaglasio je da “svi treba da dođu i čuju istinu” i da će im tada biti jasno koliko je velika borba naroda u Gornjim Nedeljicama i koliko je ona važna.\nIstakao je da je Mačva bogat poljoprivredni kraj ispod kog su ogromne rezerve pijaće vode i upozorio da će se “u sledećih 20, 30 godina u svetu voditi ratovi za vodu, a ne za litijum i naftu, a mi vodu imamo i sada ćemo je upropastiti”.\nUpozorio je da će Srbija upropastiti svoju priliku jer će je “neki uceniti da preda svoj resurs” koji neće biti moguće nadomestiti.\nRekao je da su zeleni iz okolnih zemlja pružili podršku da se o ovom problemu raspravlja u Evropskom parlamentu i da veruje da će to pomoći sprečavanju uništavanju prirode ne samo u Srbiji, jer je Rio Tinto projekat koji će “uništiti priliku za dobar život u čitavom regionu”.\nB92: Srbija, protesti i Rio Tinto: Blokada autoputeva i mostova - uz incidente, palice i bagere\n28.Nov.2021: Jug Srbije


U Minhenu 120 srpskih đaka počelo da uči na maternjem jeziku - Novagaszeta.rs\nOko 120 dece Srba koji žive u nemačkoj pokrajini Bavarska od ove školske godine počelo je da pohađa nastavu u prvoj dopunskoj školi u Minhenu, gde mogu da nauče srpski jezik, upoznaju srpsku tradiciju, kulturu i steknu osnovna znanja iz nacionalne istorije i geografije, saopšteno je danas iz Ministarstva prosvete, nauke i tehnološkog razvoja.\nNastavu u dopunskim školama u Nemačkoj, koje već postoje u pokrajinama Baden–Virtemberg, Berlin, Hamburg i Hesen, sprovode nastavnici iz Srbije, u organizaciji i po programima nadležnog srpskog Ministarstva.\nKako je objasnio ministar prosvete Mladen Šarčević, veliki broj roditelja iz Minhena i okolnih gradova izrazio je želju da njihova deca krenu na časove u srpsku osnovnu školu.\n„Deca su ranije bila organizovana kroz crkvene kružoke i okupljanja. Ta saradnja sa crkvom zadržana je kroz veronauku i ostale veštine, poput očuvanja folklora i narodne tradicije“, rekao je Šarčević. Šarčević je izjavio da će se u Bavarskoj, u kojoj živi oko 45.000 Srba, otvarati škole, ali i u drugim nemačkim gradovima, poput Nirnberga i Augzburga.\n„Napravljen je i dobar početni korak u saradnji između prosvetnih vlasti iz Srbije i Bavarske. Očekujemo da u bliskoj budućnosti potpišemo memorandum o saradnji, kao što smo već učinili sa pokrajinom Baden-Virtemberg, gde se svi procesi dualnih vidova obrazovanja kroz srednje i visoko pojavljuju kao zajednički koncepti rada i saradnje“, rekao je Šarčević.\nMinistar je ukazao i da najviše učenika srpskog porekla trenutno ima u pokrajini Baden-Virtemberg, ali da je cilj da se „njihov broj poveća i u ostalim zemljama“.\n„U toj pokrajini ima četiri puta više srpskih đaka u dopunskim školama nego što ih ima u Bavarskoj. Cilj nam je da i u drugim regijama, ne samo Nemačke, već i Austrije, Švajcarske, Grčke, Francuske i ostalih zemalja gde Srbi čine ozbiljne grupacije, da se redefinišu i ponovo otvore ili pospeše sa radom srpske dopunske škole“, kazao je Šarčević.\nMoskovski univerzitet organizuje takmičenje o srpskom jeziku i kulturi\nNovi poraz srpskih rukometašica\nZa Zajednicu srpskih opština ne treba Ustav\nTagged Bavarska, srpski jezik


Džajić: Stojadinović nije mogao da ostane! : Nadlanu.com\nDžajić: Stojadinović nije mogao da ostane!\nObjavljeno 24. dec 2013. / 19:34:56\n"Svi su bili nestrpljivi da se donese konačna odluka, što lično, nije bio moj stav. Želeo sam da sačekamo malo da se strasti smire. Smatram da je smena Stojadinovića očekivana odluka sa stanovništva narušene atmosfere u svlačionici, koja je kada se sve sagleda najvažniji deo kluba", rekao je Džajić za klupski sajjt.\nDžjić je dodao da je "nastavak saradnje sa sportskim direktorom bio teško ostvariv, prvenstveno zbog lošeg odnosa sa igračima".\nPripreme za nastavak sezone počeće za dve nedelje, a posla po rečima Džajića ima mnogo.\n"Moramo da stvorimo zdravu atmosferu pred nastavak šampionata, da se dobro spremimo i razmotrimo planove za prelazni rok. U dogovoru sa trenerom odlučićemo šta nam je najbitnije u ovom trenutku. Imamo dobru situaciju pred prolećni deo sezone. Mnogo nam je značila pobeda u poslednjem kolu protiv Vojvodine, mada, iskreno verujem da bismo imali šansu za titulu i da nismo pobedili", kazao je on.\nOsvajanje titule prvaka posle šest godina značilo bi mnogo svima u klubu.\n"Titula bi nam dosta značila u svakom smislu. Najviše u sportskom smislu jer dugo čekamo da budemo prvi. Sa finansijske strane mogli bismo da profitiramo ukoliko bismo se plasirali u Ligu šampiona. Mislim da bi osvajanje prvenstva bio veliki zamajac za čitav klub i da bi svima puno značilo, nama u Upravi, igračima, navijačima, svima", rekao je Džajić.\nTI SI MOJ OSTVARENI SAN: Dragana Džajić uputila emotivnu…\nPredsednik crveno-belih je istakao da se klub bori s velikim problemima, ali i da pored toga mora da zadrži glavne igrače i kostur tima.\n"Igrači koji su nam bitni i za koje smatramo da su nam neophodni da bismo bili prvi na kraju sezone, treba da ostanu", rekao je Džajić.\nPosle mnogo spekulacija Crvenu zvezdu će i u narednoj godini predvoditi trener Slaviša Stojanović.\n"Nijednom treneru u Zvezdi nije lako, jer smo mi klub koji uvek traži rezultate i ima najviše ambicije. Kasnili smo sa pripremama, nismo znali ko će biti trener niti sa kakvim timom ćemo započeti sezonu. Zbog toga smo imali velike oscilacije i nekoliko utakmica je bilo za infarkt. Zato nam je naredni pripremni period veoma važan", kazao je predsednik Zvezde.\nZa predstojeći prelazni rok, po mišljenju Džajića crveno-belima ne treba mnogo novih imena.\n"Znamo šta nam treba, razgovaraćemo sa trenerom i pokušati da nađemo najbolja rešenja", dodao je Džajić.\ndragan džajićfk crvena zvezdafudbalzoran stojadinović\nHOROSKOP ZA 11. APRIL: Škorpije, ponestaje vam strpljivosti…\nVATROMET ZA KOSTU: Jovana i Željko Joksimović proslavljaju…\nNE MOŽE BEZ DUBAIJA: Ana Korać ponovo otputovala na luksuznu…\nZAISTA SAM PONOSNA NA NJU: Ilda Šaulić u emisiji rasplakala…


Ispraćaj sprskih mladih talenata na festival u Sočiju | NIS\nNIS > Poslovi i karijera > Energija znanja > Energija znanja vesti > Ispraćaj sprskih mladih talenata na festival u Sočiju\nIspraćaj sprskih mladih talenata na festival u Sočiju\nPreko 170 najuspešnijih mladih iz Srbije otputovaće u Soči na Svetski festival omladine i studenata koji će biti održan od 14. do 22. oktobra u tom u gradu.\nUčesnici Festivala, koji će predstavljati Srbiju u okviru obrazovnog, naučnog, kulturnog, umetničkog i sportskog programa, izabrani su preko konkursa Nacionalnog komiteta Srbije koji su podržali Vlada Republike Srbije i Ministarstvo omladine i sporta Republike Srbije.\nU okviru programa „Energija znanja“ kompanija NIS je podržala Festival, što je ujedno još jedna prilika da se ovaj program predstavi kao odličan primer ulaganja u mlade naučnike, talentovane i ambiciozne učenike i studente, koji svoju budućnost vide u Srbiji.\nPovodom odlaska srpske delegacije na predstojeći Festival u Sočiju, u Ruskom domu u Beogradu 11. oktobra je upriličen svečani koktel kojem su prisustvovali Aleksadar Čepurin, ambasador Rusije u Srbiji, Nadežda Kuščenkova, direktor Ruskog doma u Beogradu i Una Pavlović, šef kabineta Ministarstva omladine i sporta Republike Srbije, Snežana Lakićević, rukovodilac programa „Energija znanja“.\nOmladinski festival u Sočiju okupiće preko 20.000 mladih iz 150 zemalja, među kojima će biti mladi univerzitetski predavači, naučnici, inženjeri, umetnici i sportisti koji će učestvovati na konferencijama, debatama, predavanjima i takmičenjima iz različitih oblasti. Festival se održava pod pokroviteljstvom Vlade Ruske Federacije i Ujedinjenih nacija.


Naslovna Fudbal Napoli bez problema do polufinala Kupa\nFudbaleri Napolija su rezultatom 4:2 porazili Speciju u četvrtfinalu Kupa Italije.\nSpecija je u prošloj rundi napravila veliko iznenađenje savladavši Romu i plasiravši se u četvrtinu finala, ali tu se njihovo učešće u Kupu Italije završilo.\nVeć u 5. minutu je Kulibali načeo Speciju, da bi u 20. minutu Irving Lozano povisio na 2:0, a deset minuta kasnije je i Mateo Politano bio strijelac, da bi Napoli svoj 4. gol postigao u 40. minutu preko Elmasa.\nSpecija je odlično odgovorila u nastavku. Gjasi je u 71. minutu smanjio na 4:1, da bi se dva minuta kasnije u strelce upisao i Akampora, za konačnih 4:2.\nPrethodni tekstBarselona savladala Olimijakos\nSljedeći tekstFenerbahče “razmontirao” Himki


Paragraf - Arhiva pravnih i ekonomskih vijesti na dan 13.08.2021.\nVijesti na današnji dan\nVLADA FBIH: Usvojena informacija s naredbama i preporukama Kriznog štaba Federalnog ministarstva zdravstva\nVlada Federacije BiH je na hitnoj, telefonski održanoj sjednici, usvojila informaciju o epidemiološkoj situaciji COVID-19 u FBiH na dan 9.8.2021. godine, te predložene naredbe i preporuke Kriznog štaba Federalnog ministarstva zdravstva, koje su donesene s rokom važena od 14 dana.\nVLADA RS: Utvrđen Prijedlog programa fiskalne konsolidacije za period 2021-2023. godina\nVlada Republike Srpske utvrdila je, na 132. sjednici, u Banjaluci, Prijedlog programa fiskalne konsolidacije za period 2021-2023. godina koji će biti upućen na razmatranje i usvajanje u Narodnoj skupštini Republike Srpske. Ovim programom planirano je postepeno uravnoteženje javnih finansija u naredne dvije godine, a definisane su mjere i period fiskalnog prilagođavanja koji bi trebao da obezbjedi stabilnost javnih finansija i poslije 2023. godine.\nZAKON O OSNOVAMA SIGURNOSTI SAOBRAĆAJA NA PUTEVIMA U BIH: Neophodne izmjene Zakona radi realizacije inicijative za besplatnu registraciju bicikala, odnosno vođenje registra, s ciljem prevencije krađa bicikala skupljih od 150 KM\nMinistarstvo saobraćaja Kantona Sarajevo dalo je podršku inicijativi za preventivnu akciju besplatne registracije bicikala, odnosno vođenje registra, s ciljem prevencije krađa bicikala skupljih od 150 KM. Tu inicijativu pokrenuo je zastupnik u Skupštini KS Elvis Vreto.\nUREDBA O POSTUPKU DODJELE SREDSTAVA PRIVREDNIM SUBJEKTIMA U OBLASTI PREVOZA LICA U DRUMSKOM SAOBRAĆAJU ZA SANIRANJE FINANSIJSKOG GUBITKA ZBOG POSLJEDICA PANDEMIJE VIRUSA KORONA: Odobrava se isplata sredstava za pomoć 78 privrednih subjekata\nUpravni odbor Kompenzacionog fonda Republike Srpske održao je 9. sjednicu, telefonskim putem, na kojoj se upoznao sa Informacijom o privrednim subjektima koji u skladu sa Uredbom o postupku dodjele sredstava privrednim subjektima u oblasti prevoza lica u drumskom saobraćaju za saniranje finansijskog gubitka zbog posljedica pandemije virusa korona ("Sl. glasnik RS", br. 48/2021) ostvaruju pravo na finansijsku podršku iz sredstava Kompenzacionog fonda Republike Srpske broj 13.03/345-759-1/21 od 28.07.2021. godine\nEKONOMISTI PREDLAŽU UKIDANJE PLAĆANJA CESTARINE NA AUTOCESTAMA U BIH\nNa inicijativu poslodavaca o hitnom smanjenju plaćanja cestarine na autocesti A1 reagirao je ekonomista Faruk Hadžić, kazavši kako je ideja vrijedna pažnje. On kaže kako bi išao i korak dalje i ponovo predložio da se ukine naplata cestarine na autocestama.


FOTO/ Odigrani mečevi devetog kola Prve lige FBiH! - Cenzura.ba\nFOTO/ Odigrani mečevi devetog kola Prve lige FBiH!\nOdigrano je sedam od osam mečeva devetog kola Prve lige FbiH, a naročito zanimljivo bilo je u Banovićima, potom, u Konjicu, te u Bihaću.\nBudućnost Banovići – Olimpik Sarajevo 1:1\nU Banovićima su se danas u okviru devetog kola Prve lige FBiH sastali Budućnost i Olimpik iz Sarajeva.\nSarajevski tim je bolje ušao u meč, i pogotkom Đafića u 35. minuti poveo sa 1:0, za ujedno i rezultat prvog poluvremena, da bi u nastavku meča domaći pogotkom Husića u 76. minuti poravnali rezultat na 1:1, što se ispostavilo i kao krajnji epilog ovog duela.\nOvom podjelom bodova Olimpik je zadržao lidersku poziciju na tabeli, dok je Budućnost shodno ovom rezultatu sada na trinaestoj poziciji.\nIgman Konjic – Rudar Kakanj 1:0\nNa Gradskom stadionu u Konjicu danas su se u okviru devetog kola Prve lige FBiH sastali timovi Igmana i Rudara iz Kaknja.\nTim iz Konjica bolje je otvorio meč, i pogotkom Ojede u 32. minuti iz jedanaesterca poveo sa 1:0, što će se na kraju ispostaviti i kao ključnim trenutkom susreta, pošto se isti i završio upravo tim rezultatom.\nIgman je sa ovom pobjedom saa na šestoj poziciji prvenstvene tabele, dok je Rudar nakon poraza sada četvrti.\nJedinstvo Bihać – Radnik Hadžići 3:1\nStadion pod “Borićima” u Bihaću danas je bio mjesto susreta devetog kola Prve lige FBiH između Jedinstva i Radnika iz Hadžića.\nBišćani su bolje ušli u susret i pogotkom Muhića poveli sa 1:0, ali do isteka prvog poluvremena tim iz Hadžića pogotkom Kovačevića poravnava rezultat u 41. minuti, da bi u nastavku Jedinstvo bilo znatno bolji tim na terenu i pogotcima Cibre u 54. minuti i Nuspahića u 75. minuti došlo do vodstva rezultatom 3:1, što je bio i krajnji epilog ovog duela.\nSvi rezultati današnjih mečeva devetog kola Prve lige FBiH:\nTabela nakon nepotpunog devetog kola Prve lige FBiH:\n28. veljače 2019. (FOTO) Odigrani prvi mečevi četvrtfinala Kupa BiH, Sarajevo bolje od mostarskog Zrinjskog, Široki Brijeg savladao Borac iz Banjaluke, TOŠK iz Tešnja slavio u gostima kod Zvijezde iz Gradačca!\n13. travnja 2018. Makedonci bolji od BiH kadeta nakon penala Utakmice drugog kola UEFA Razvojnog turnira na programu su danas u Trening centru NS/FS BiH u Zenici.\nIzetbegović: Ukoliko je Novalić priveden po komandnoj odgovornosti, šta je sa direktorom Zavoda i šeficom Kriznog štaba? 61\nTeška saobraćajna nesreća u Bihaću: Jedna osoba hitno prevezena u Kantonalnu bonicu 10\nprije 18 sati Izetbegović: Ukoliko je Novalić priveden po komandnoj odgovornosti, šta je sa dire...\nprije 23 sata UDARNA VIJEST: UHAPŠENI PREMIJER FBIH FADIL NOVALIĆ, TE FAHRUDIN SOLAK I FIKRET HOD...


Peti porodični dan bezbednosti - juGmedia\nKompanija Tigar Tyres (Tigar Tajers) iz Pirota organizuje peti jubalarni Porodični dan zdravlja i bezbednosti koji će se održati 14. septembra. Ovom Porodičnom danu prethodi zagrevanje koje je počelo juče i biće danas i sutra.\nZagrevanja učesnika centralne manifestacije su od 18 do 19.30 na trgu u centru grada\nPjotr Sokol, menadžer Službe za bezbednost i zdravlje na radu u Kompaniji “Tigar Tajers“ kaže da je cilj manifestacije koja traje već pet godina, promocija zdravlja i bezbednosti i namenjena je zaposlenima u Kompaniji, njihovim porodicama,ali i svima koji brinu o zdravlju.\n“To je “Porodični dan zdravlja i bezbednosti“ koji iz godine u godinu biva sve posećeniji. Cilj je da promovišemo zdrave stilove života. Želimo našu kompaniju , ali i Pirot u celini da uključimo u promociju zdravlja i bezbednosti”, kaže Sokol.\nNa ovaj način Kompanija “Tigar Tajers“ promoviše zdrave stilove života ne samo u kompaniji već i u celom gradu.\n“Ovaj dan Porodičnog zdravlja i bezbednosti nije namenjen samo zaposlenima i njihovoj deci, već i deci grada, rekreativncima, sportistima, svima koji brinu o svom zdravlju. Bezbednost je važan segment rada kompoanije “Tigar Tajers“. Naša misija je promocija bezbednog načina rada,ali i zdrav život zaposlenih i svih u Pirotu”, kaže Sokol.\nKonferencija o zdravlju i bezbednosti na radu “Zdravi ljudi-zdrave mašine“ je 13. septembra u hotelu Ana lux. Svečano otvaranje petog Porodičnog dana zdravlja i bezbednosti je u subotu 14. septembra u 11 sati u Hali Kej.\nNIŠ - U Narodnom pozorištu u Nišu sinoć je premijerno izvedena predstava „Konstantin“ kao deo državnog programa obeležavanja 17 vekova Milanskog…\nVRANJE - Udruženje novinara Srbije (UNS) protestvovalo je danas zbog pretnji koje je v.d. generalnog direktora kompanije „Jumko“ iz Vranja Goran…


Fridom haus: Srbija i Crna Gora ocenjene kao delimično slobodne zemlje\nSloboda štampe pogoršana je u 2007 – šestu godinu za redom, navodi se u izvještaju organizacije Fridom Haus za prošlu godinu, koji je predstavljen u novom vašingtonskom Njuzeumu. Od bivših jugoslovenskih republika najbolje se kotira Slovenija, dok u Srbiji i Crnoj Gori nije bilo značajnijih pomjeranja kada je u pitanju sloboda medija.\nSrbija i Crna Gora su u najnovijem izvještaju Fridom hausa koji je objavljen u Vašingtnu, ocijenjene kao djelimično slobodne zemlje kada je u pitanju sloboda štampe. Situacija u Srbiji, koja je zadržala prošlogodišnji rejting, bila je gotovo nepromijenjena u 2007. U izvještaju se međutim navodi da su konzervativni i nacionalistički orjentisani djelovi vlade bili manje toleratni prema kritici iznesenoj u medijima, te da su medijske organizacije i novinari često bili žrtve uznemiravanja, vandalizma i nasilja. Crna Gora je sa prošlogodišnjeg 80. pala na 81. mjesto, uglavnom zbog nerasvijetljenih napada na novinare i sudskih procesa u vezi sa pisanjem pojedinih medija. Viši istraživač u Fridom hausu i autor ovogodišnjeg izvještaja Karin Karlekar kazala je međutim Glasu Amerike da ni u Crnoj Gori ni u Srbiji nije bilo značajnih pomjeranja tokom prošle godine.\n“Situacija u obje zemlje je slična, uzimajući u obziru činjenicu da se pojedini zakoni koriste protiv medija i da postoje određeni problemi kada su u pitanju nasilje i korupcija. Sloboda medija u obje zemlje je malo poboljšana tokom protekle četiri godine, ali 2007. nije bilo značajnijih pozitivnih ili negativnih pomjeranja, čime se na neki način održava status kvo.”\nKosovo je u izvještaju Fridom hausa za 2007. posmatrano u okviru Srbije.\n“Biće interesantno vidjeti situaciju na Kosovu kao nezavisnoj državi u izvještaju naredne godine. Mislim da na Kosovu postoje drugačiji problemi koji su uzrokovani polarizacijom stanovništva i samim tim medija. Pojedini problemi su međutim isti kao u zemljama u regionu, tako da će biti interesantno vidjeti šta će se dogoditi sa Kosovom.”\nFridom haus, koji rangira države na osnovu pravnog, političkog i ekonomskog ambijenta u kojem mediji funkcionišu, saopštio je da je sloboda štampe pogoršana na globalnom nivou, sa posebno zabrinjavajućim trendovima u zemljama bivšeg Sovjetskog Saveza, Aziji i subsaharskoj Africi. Karlekar je naglasila da posebno zabrinjava to što došlo do pogoršanja i u pojedinim razvijenim državama, gdje su mediji slobodni.


Vesti online / Vesti / Svet / U napadu američke koalicije u Siriji poginulo 26 civila\nU napadu američke koalicije u Siriji poginulo 26 civila\nSirijska državna agencija Sana saopštila je u petak da je u vazdušnom napadu međunarodne koalicije pod vođstvom SAD na grad Hadžin poginulo 26 civila.\n- Dvadeset šest civila, među kojima su žene i deca, poginulo je u novom napadu avijacije međunarodne koalicije na oblast Havama u gradu Hadžin, na jugo-istoku provincije Dejr el Zor - saopštila je agencija pozivajući se na lokalne izvore.\nKoalicija redovno bombarduje Hadžin. Sirijski mediji su u više navrata saopštavali da je koalicija prilikom napada koristila beli fosfor. Sirijske vlasti su pozvale Ujedinjene nacije da preduzmu mere protiv odgovornih za te napade i da prekinu nelegalan boravak koalicije na teritoriji Sirije.\nPredstavnica Pentagona je saopštila da koalicija ne otkriva kakvu municiju koristi u Siriji, ali da je ona u skladu s međunarodnim normama.\nKadirov objasnio kada će se završiti rat u Siriji